O kitabı bitirəndə intihardan daşındım\n2021, 15 Aprel, Cümə axşamı, Bakı vaxtı 10:08\nYazar Tural İsmayılov\n"Bir gün intihar etmək istəyəndə kitaba gözüm sataşdı və bir də oxumağa başladım, bu dəfə isə tolazlansa belə, oxuyacaqdım sona qədər və sonra qəsd edəcəkdim özümə. Kitabı bitrdim, anladım ki, hələ bu qədər gözəl kitablar yazılacaq, ölüm zamanımı özüm təyin etsəm, axmaqlıq olar".\nPalanikin kitabı (Hekayə)\nÇöldə yağış dəli kimi pəncərələri döyəcləyirdi. Oturub eləcə fikirləşirdim ki, anama qulaq asıb hüquqşünaslıq oxumaq bəlkə də daha yaxşı olardı. Elman müəllim yenə Marksizmdən danışırdı, artıq təngə gəlmişdim fəlsəfə dərslərində ancaq partnomenklatura şinelindən çıxan fəlsəfi cərəyanların və sosialist təlimlərin tədrisindən. Amma onsuz da Elman müəllimdən daha kapitalist təfəkkürlü birini də tanımırdım, hər il qiymət kəsdiyi tələbələrin qarşısında təzim edəcək şəkildə, yalvarış dolu ümidli gözlərlə ona baxmasından ləzzət alırdı. Mən ilk dəfə idi ki, Çak Palanikin “Döyüşçü Klubu” kitabını oxuyurdum. Birdən müəllim məni səslədi:\n- Qalx ayağa, dərsimə və mənə neçənci dəfədir hörmətsizlik edirsən, səni bayıra çıxarmayacam bu dəfə, çağırın dekanı, bu özündən razı gədəyə dərsini versin.\n- Sizin məni təhqir etmək ixtiyarınız yoxdur. Mən sizə qarşı heç bir hörmətsizlik etmirəm. Dərslərim qaydasındadır, yazılı seminarlarda həmişə yüksək qiymət alıram, semestr imtahanından da yüksək qiymət aldım, məni sizin boz və sıxıcı Leninist-Trotskist mühazirələrinizə qulaq asmağa məcbur etməyin. Sakitcə oturub, kitabımı oxuyuram, səs salmıram, sizi də digərləri kimi ələ salmıram.\nChuck Palahniukun "Döyüşçü klubu" kitabı azərbaycan dilində.\n- Mən seminar müəlliminiz Vaqif müəllimlə də danışaram, görüm o, sənə necə yüksək qiymət yazır? Sənin heç bir təcrübən və fəlsəfi biliyin yetgin deyil, amma böyük fəlsəfi məktəblərə dil uzadırsan, axmaq-axmaq kitablar oxuyursan. Bir kitabın adı ki “Döyüşçü Klubu ” ola, onu oxuyan adamdan mən heç nə gözləmirəm. Sənin tərbiyən də yəqin o kitabla pozulur.\n- Əvvəla sizin üç mənim yaşım qədər təcrübəniz var, amma buna baxmayaraq, siz hələ də Leninçi fəlsəfəni böyük hesab edirsiz, halbuki, bu fəlsəfələr artıq inkişaf etmiş dövlətlərdə ümumiyyətlə tədris olunmur. Böyük fəlsəfə fəlsəfənin beşiyi Antik Yunan fəlsəfəsidir, ekzistensializmdir və postmodern düşüncə fəlsəfəsidir. Bundan əlavə, siz oxumadığınız bir kitab haqqında belə dəqiq fikir bildirməklə bir tədris işçisi olaraq fəlsəfədən danışmağa haqqınız olmadığını sübut edirsiz. Chuck Palahniuk Qərbdə hökm sürən, buralarda da adi olan və sizin kimi adamların görməzlikdən gəldiyi şeylərə etiraz edir, onun döyüşü çürümüş mənəvi dünyalarladır. Və siz haqqlı olsaz da, artıq üçüncü dəfədir məni təhqir edirsiz, heç bir tərbiyəsizliyimi görməyə-görməyə, belə olanda mən sizdən sadəcə asılı olduğum üçün zorakı sayğı duya bilərəm.\nUşaqlar qımışırdı, bunu gördükcə müəllim daha da əsəbləşirdi, dəsmalını çıxararaq tərdən daha da aydın görünən alnındakı yaraları cib dəsmalı ilə sildi. Gülüşdüyü üçün uşaqlara təpindi, jurnalı açıb, dərsdə iştirak etdiyim halda mənə qaib qoydu və sonra jestlə geri çevrilərək hirslə soruşdu:\n- Anarxistsən, əə?\n- Əmin olun ki, yox. Onlar sizdən daha çox yarasızdır insanlığa.\nAyağa durdum, qaib yazıldığı üçün dərsdə iştirak etməmin mənasız olduğunu düşündüm. Bu vaxt Elman müəllim stolumdan Palahniuk kitabını götürərək, qapıya doğru tolazladı. Qıpqırmızı oldum, doluxsundum, istədim çevrilib nəsə deyim, üzünə belə baxmadan otaqdan çıxanda sabahdan onun dərsinə dekanın icazə kağızı olmadan girə bilməyəcəyimi söylədi. Mənim isə heç nə vecimə deyildi, bilmirəm nə idi, amma kitabın azca əzilən səhifələrinin qamətini itirməsi və yerdə olması məni daha çox sarsıdırdı. Sonralar müəllimlə hər şey düzəldi, bir də heç vaxt dillənmədim və ay yarım sonra o, daha bizə dərs demədi. Kitabı isə tamamlamadım, oxumaq gəlmirdi içimdən, sanki o müəllimin timsalında cəmiyyətin oxumadığı kitaba verdiyi ilkin dəyərsiz reaksiyanın günahkarı mən idim, sonunu maraqla gözlədiyim kitabı heç vərəqləmədim. Amma həmişə rəfdə o kitabın yarımçıq qalmağı mənə pis təsir edirdi, sanki neçə uşaqla bir qadını atmışam kimi gəlirdi.\nUniversitetdən məzun oldum. Hərbi xidmətdə boş vaxtlarımda kitab oxuyurdum, adətən istirahət günlərində. Bir gün bölük komandirinin müavini durduğum yerdə qayıtdı ki, yaman özündən razı adamsan sən, ümumiyyətlə, mən kitab oxumağa icazə vermirəm. Onun buna haqqının çatmadığını və istirahət saatında ədəbiyyat mütaliə etməmin nizamnaməyə zidd olmadığını söyləyəndə isə lap əsəbləşdi, kitabı alıb çarpayıma doğru atdı. Yenə Palahniukin boz siması yerdə idi, bu dəfə isə əsgər botinkalarından boylanırdı. Sonralar kitab oxumama bir söz deyilmədi, amma mən yenə Palahniukin ən məşhur kitabını tamamlaya bilmədim.\nYaxşı bir iş tapmışdım. Aylıq gəlirim normal idi. Atam da hardansa xəstəlik qapmışdı, evə yardım edir, kreditləri ödəyir, atamın müalicəsi uçun çabalayırdıq. Bu dəfə Palahniukin kitabını artıq yarılaya bilmişdim, tələsik mütaliəni sevmirdim, amma bitirə bilməmə qorxusu var idi.\nAxşam yeməyini yedikdən sonra kitabı oxuyurdum, atam televizorun səsinə o qədər güc verdi ki, otağımda da toy müğənillərinin karnavalı idi sanki.\n- Ata, xahiş edirəm, azalt səsini, kitab oxuyuram, bir az asta tonda dinlə, lütfən.\n- Məni müalicəm düşündürür, indi bu xaraba viranxanada rahat bir musiqi də dinləməyək? Mən atamın yanında tir-tir əsərdim, sənin qudurğanlığına bax.\n- Axı mən qudurğanlıq etmirəm. Səndən niyə qorxum ki? Atamsan, düşmənim yox, sənlə dost ola bilmədik heç vaxt, amma düşmənim deyilsən ki, tir-tir əsim, baxmayaraq ki, heç düşməndən də qorxmaq düzgün deyil.\nİndi sənə göstərərəm mən...\nDizlərim tir-tir əsirdi. Bu dəfə də kitab atılacaqdı. Atam sanki xəstəliyinin heyifini məndən çıxırdı. Atalarımız üçdən deyir, atam da o kitabı yerə tullayan üçüncü adam oldu.\nBir il sonra atam öldü, onun heç vaxt hiss etmıdiyimiz yaxınlığını onda hiss etdik, atasız ev nə çətin imiş.\nAnam da xəstələndi, pul yox, müalicə ümidsiz. Bir gün intihar etmək istəyəndə kitaba gözüm sataşdı və bir də oxumağa başladım, bu dəfə isə tolazlansa belə, oxuyacaqdım sona qədər və sonra qəsd edəcəkdim özümə. Kitabı bitrdim, anladım ki, hələ bu qədər gözəl kitablar yazılacaq, ölüm zamanımı özüm təyin etsəm, axmaqlıq olar. O kitabı bitirəndə artıq intihardan daşındım, ikinci dəfə oxuyanda isə yazmaq istədim.\nBir kitab insanın 8 ili üçün bir xatirə yarada bildi, ən əsası ağılsızlıqdan xilas etdi, səhv addım atmadım.\n"Döyüşçü klubu" - ilk dəfə Azərbaycan dilində


Baş ağrısından qurtulmağın təbii yolları - xanimlar ucun qadin xeberleri\nBaş ağrısı ən çox rast gəlinən sağlamlıq problemlərindən biridir. Bir çox insan baş ağrısının keçməsi üçün dərmandan istifadə edir. Lakin bu xoşagəlməz haldan təbii yollarla da xilas ola bilərsiniz.\nMilli.Az axşam.az-a istinadən baş ağrısının qarşısını almaq üçün bir neçə təbii üsulu təqdim edir:\nLimon aromaterapiyası baş ağrısına yaxşı təsir edir. Bir dilim limonu əlinizdə sıxıb, üzünüzə və alnınıza sürtün. Ağrının getdikcə azaldığını hiss edəcəksiniz.\nSakitləşdirici təsirə malik lavanda baş ağrısına təsir edir. Lavandanın qoxusu baş ağrısı və miqreni minimum endirir. Bunun üçün bir stəkan suya lavanda yağı damcıladıb qoxlamaq faydalıdır.\nGündə bir fincan qəhvə içmək ağrıkəsici xüsusiyyətə malikdir. Amma qəhvəni tez-tez qəbul etmək səhhətinizdə problemlərə yol aça bilər.\nTəmiz hava və oksigen baş ağrısını azaldır. Əgər çölə çıxa bilmirsinizsə, pəncərəni açın və otağı havalandırın.\nXəbərlər Baxılıb: 599 Tarix: 02 mart 2021\nsonxeber.az geyim dəbləri yaz geyimleri 2021 hamiləlik limon maskasi 2021 yaz kolleksiyasi analiq məktəbi 2021 geyim kolleksiyalari kosmetika kokelmek cin səddi haqqinda


Azərbaycan avtoritar rejimli ölkələr sırasında » GundemXeber İnformasiya Portalı\nGundemxeber.biz » Manşet » Azərbaycan avtoritar rejimli ölkələr sırasında\nTarix: 25-03-2013, 19:39 Bölmə :Manşet Baxış: 581\nDaha bir beynəlxalq təşkilat hakimiyyəti ifşa etdi;\nAzərbaycanda demokratiyanın vəziyyəti 2006-cı ildən bəri pisləşir\nEconomist İntellegence Unit özünün yeni yayılan illik hesabatında Azərbaycanı avtoritar rejimli ölkələr sırasına qoyub. Dünyanın 165 ölkəsində demokratiyanın 2012-ci ildəki vəziyyətini öyrənən təşkilat “Demokratiya İndeksi 2012” adlı hesabat hazırlayıb. Sənəddə ölkələr demokratiyanın vəziyyətinə görə 4 qrupa bölünür: Tam demokratik ölkələr, qüsurlu demokratiyası olan ölkələr, hibrid rejimli ölkələr və ən sonda avtoritar rejimli ölkələr.\nSənəd müəllifləri Azərbaycanın avtoritar rejimli ölkələr, Ermənistan və Gürcüstanın isə həbri rejimli ölkələr sırasında olduğunu qeyd edirlıər. Sənədə görə Azərbaycan demokratiyanın vəziyyəti sarıdan 165 ölkə arasında 139-cudur. Azərbaycan bu mövqeyi ilə Qambiya, Oman, Qatar kimi ərəb ölkələrindən də geridə göstərilir. Azərbaycanın qonşularından olan Gürcüstan 93-cü, Ermənistan 114-cü, Rusiya 122-ci, Türkmənistan 161-ci sırada göstərilir.\nƏn pisi hökumətin funksionallığıdır\nHesabatda demokratiyanın səviyyəsi beş müxtəlif sahədə vəziyyət əsasında qiymətləndirilir: seçki prosesi və pluralizm, vətəndaş azadlıqları, hökumətin funksionallığı, siyasətdə iştirak və siyasi mədəniyyət. Müəlliflərə görə Azərbaycanda beş kateqoriya içərisində nisbətən vətəndaş azadlıqlarının səviyyəsi yaxşıdır. Ən aşağı vəziyyət isə hökumətin funksionallığındadır.\nYenə ikili standartlar bəhanəsi\nAzərbaycan rəsmiləri adətən belə tənqidləri Bakıya yönəlmiş hansısa siyasi təzyiq cəhdi adlandırırlar. Demokratik İslahatlar Partiyasının lideri Asim Mollazadə də hesabatda hansısa ikili standartlarla yanaşa meyli hiss etdiyini bildirir. Onun sözlərinə görə əgər Azərbaycanda etiraz aksiyası iştirakçıları döyülürsə, Ermənistanda sadəcə olaraq öldürülür. 2008-ci ilin president serçkisindən sonra aksiyada öldürülən 10 nəfərə görə günahkarlar hələ də cəzalandırılmayb.\nAzərbaycanla müqayisədə Ermənistanda prezidentliyə namizəd təzyiqlərə məruz qalmır, sadəcə güllə ilə susudrulur. Amma Azərbaycanın avtoritar, Ermənistanın isə hibrid rejimli dövlətlər sırasında göstərilməsi onun fikrincə, hesabatın dəyərini aşağı salır: “Azərbaycan da bir keçmiş sovet respublikasıdır. Burada insan haqlarının pozulması təbiidir. Ölkədə çox ciddi islahatlar aparılmalıdır. Amma Ermənistan və Rusiyada vəziyyətin daha yaxşı göstərilməsi bu hesabatın qiymətini aşağı salır.”\nƏslində sıfır olmalı idi?\nSeçki Monitorinq Mərkəzinin rəhbəri Anar Məmmədli isə hesabatda Bakının ü nvanına səslənən tənqidlərin ona sürpriz olmadığını deyir. O qeyd edir ki, Azərbaycanda vəziyyəti əslində sıfır demokratiya kimi qiymətləndirmək lazım idi. Səbəb kimi də xüsusilə 2005-ci ilin parlament seçkisindən sonra ölkəsə azadlıqların kütləvi şəkildə boğulmasını göstərir: “2005-ci ilin parlament seçkisindən sonra ölkədə siyasi azadlıqların təmin olunmasında ciddi geriləmələr müşahidə edilir. Həmin seçkidən bir qədər sonra keçirilmiş etiraz aksiyası paytaxt Bakıda sərbəst toplaşmaq azadlığı ilə bağlı yeganə nümunədir. O zamandan bəri keçirilən 3 seçki və referendumun heç biri yerli və beynəlxalq müşahidəçilər tərəfindən demokratik seçki standartlarına uyğun seçki kimi qiymətləndiriulməyib.”\nŞərqi Avropa geriləyir, ərəb dünyası irəliləyir\nDünyanın ən təhlükəsiz ölkələrinin adları ...\n"Azərbaycanın adının təhlükəli ölkələr siyahısına ...\nƏn çox hərbiləşmiş ölkələr sırasında Ermənistan ...\nƏn çox tıxac olan ölkələr- Siyahı ...\nAnalar üçün ən yaxşı və ən pis ölkələr ...


KOBİA 2020-ci ilin yekunlarına dair brifinq keçirib - FOTO | 1news.az | Xəbərlər\n20:20 - 01 / 03 / 2021\nSahibkarlara göstərilən xidmətlərin yaxşılaşdırılması istiqamətində 2020-ci ilin fevral ayında Xaçmaz şəhərində ilk KOB evi fəaliyyətə başlayıb. Ötən il Xaçmaz KOB evində sahibkarlıq subyektlərinə 95%-i dövlət-biznes (“G2B”) və 5%-i biznes-biznes (“B2B”) xidmətlər olmaqla 20759 xidmət göstərilib. Göstərilən xidmətlərdən məmnunluq səviyyəsi 98%-dir. Hazırda Xaçmaz KOB evində 9 dövlət qurumu tərəfindən 150-dək “G2B”, 8 özəl şirkət tərəfindən 100-dək zəruri “B2B” xidmətlər göstərilir. Yaxın günlərdə Yevlax şəhərində KOB evinin açılması nəzərdə tutulur. Bakı KOB evinin təşkili istiqamətində isə işlər davam etdirilir.\nKOB subyektlərinin bilik və bacarıqlarının artırılması, onların məlumatlandırılması məqsədilə 2020-ci ildə Bakı, Sumqayıt, Xaçmaz və Yevlax şəhərlərində 4 KOB inkişafı mərkəzi (KOBİM) fəaliyyətə başlayıb. Ötən il KOBİM-lər tərəfindən 100-ə yaxın təlim keçirilib, 2500 saata yaxın məsləhət xidməti göstərilib ki, bu xidmətlərdən 1200-dək KOB subyekti, startap və biznesə yeni başlayanlar yararlanıb. KOBİM-lər tərəfindən göstərilən bütün xidmətlər (təlim və məsləhət xidmətləri, biznes planın hazırlanması, şəbəkələşmə, maliyyə resursların çıxış və s.) ödənişsizdir. Ötən il KOBİM-lərin vahid internet səhifəsi - www.kobim.az saytı fəaliyyətə başlayıb.\n2020-ci il - “Könüllülər ili”ndə “KOB könüllüsü” olmuş 7 gənc Agentlikdə işlə təmin olunub, KOBİA-nın dəstəyi ilə 13 min tirajla “Könüllünün öz/əl kitabı” nəşr edilib və gənclərə pulsuz paylanılıb. Ümumilikdə indiyədək 200-dən çox gənc KOBİA-da könüllü fəaliyyətinə cəlb edilib.


Yuxularını taz unudanlar arasında TƏCRÜBƏ\nBakıda ən təhlükəli sürüşmə ƏRAZİLƏRİ\nABŞ jurnalistin qətlində şahzadə Məhəmməddən şübhələnir\nAzərbaycanda psixi xəstələrin sayı ARTIB - STATİSTİKA\nAzərbaycanda 2 sığorta şirkəti ləğv edildi\nSəuddiyəli jurnalistin cəsədinin qalıqları Belqradda axtarılır\nBaş nazir iki şöbə müdirini işdən çıxarıb\nAvstraliyanın Adelaida Universiteti alimlərinin apardıqları tədqiqatın nəticələri “Perceptual and Motor Skills” jurnalında dərc edilib. Alimlər ölkənin müxtəlif regionlarından olan 100 nəfərin iştirakı ilə eksperiment keçiriblər. İştirakçılar beş gün ərzində yatağa girməzdən əvvəl içərisində 240 milliqram B6 vitamini olan kapsul və ya plasebo qəbul ediblər. Bu zaman nə alimlər, nə də iştirakçılar kimin nə qəbul etdiyini bilməyiblər.\nƏlavələr qəbul edən iştirakçıların sözlərinə görə, onlar gördükləri yuxuları adətən yadda saxlaya bilmirdilər. Lakin eksperimentin sonunda vəziyyət qəti surətdə dəyişib.\nTədqiqatın müəlliflərindən biri olan Denholm Espinin sözlərinə görə, vitamin iştirakçıların yuxusunu daha parlaq, həqiqətəuyğun və ya qeyri-adi etmir, onların yuxusunun digər aspektlərinə təsir göstərmir. Vitamin sadəcə olaraq, yuxuları daha yaddaqalan edib. Lakin plasebo qəbul edənlər ertəsi günü pis yatmalarından və ayılandan sonra özlərini yorğun hiss etmələrindən şikayətləniblər.\nD.Espi deyir: “İnsan orta hesabla ömrünün 6 ilini yuxuda keçirir. Əgər biz yuxularımızın başa düşülməsinə təsir göstərə bilsək, yuxuda olduğumuz vaxtdan daha səmərəli istifadə edə bilərik. Dərk edilən yuxugörmə zamanı, sizə elə gəlir ki, yatmısınız, lakin yuxu davam edir. Bu, qorxulu yuxuları aradan qaldırmağa, fobiyanı sağaltmağa, problemləri kreativ həll etməyə, hətta fiziki zədələrdən sonra bərpaya kömək edə bilər. Yuxuları dərk etməkdən ötrü, ilk növbədə, onları müntəzəm olaraq yadda saxlamağı öyrənmək vacibdir. Tədqiqatlar göstərir ki, məqsədəçatma vasitələrindən biri B6 vitaminidir”.\nYuxuların yadda qalmasına təsir edən biomexanizmlərin B6 vitamininin tərkibində olması hələ ki, məlum deyil. B6 vitamini ilə (piridoksin) kəpəkli dənli ərzaqlar, paxlalar, banan, avokado, ispanaq, kartof, süd, pendir, yumurta, mal əti, qaraciyər, balıq zəngindir. Espinin sözlərinə görə, o, həmkarları ilə ərzaq məhsullarındakı B6 vitamininin yuxuların yadda saxlanılmasına təsir etməsini aydınlaşdırmağı planlaşdırır. modern.az


“Danışıqlar əbədi davam edə bilməz“ - Məmmədyarov\nXəbər 10/10/2019 17:35\n“Danışıqlar əbədi davam edə bilməz“ – Məmmədyarov\nBu barədə Azərbaycanın xarici işlər naziri Elmar Məmmədyarov MDB Xarici İşlər Nazirləri Şurasının dar tərkibli iclasında çıxışı zamanı deyib. Nazir vurğulayıb ki, Azərbaycan münaqişənin ən qısa zamanda siyasi həllinin tərəfdarıdır.\nOxumağa dəyər: Neftçalanın icra başçısı yeganə icra başçısıdır ki, YAP üzvü deyil - Siyavuş Novruzov\n“İqtisadiyyatın şaxələndirilməsi və qeyri-neft sektorunun inkişafı hökumətimizin əsas uzunmüddətli hədəfləridir. Bu islahatları birləşdirmək və iqtisadiyyatın rəqabət qabiliyyətini və dayanıqlığını artırmaq üçün 2021-2025-ci illər dövrünə nəzərdə tutulmuş daha dərin iqtisadi islahatlar proqramının hazırlanması başlandı. Ümumi əlverişli iş mühiti və məqsədyönlü islahatlar biznes və investorlar üçün əlavə imkanlar təmin edəcəkdir. İqtisadi siyasətdə beynəlxalq qarşılıqlı əlaqələrin inkişafı xüsusi yer tutur. Nəqliyyat əlaqələrini təşviq etməklə,\nAzərbaycan regional qarşılıqlı faydalı əməkdaşlığın inkişafına yönəlmiş səylərə mühüm töhfə verir. Hesab edirəm ki, Azərbaycanın təşəbbüsü ilə həyata keçirilən layihələr bölgənin iqtisadi təhlükəsizliyinin möhkəmləndirilməsinə xidmət edir və bu sahədə investisiya layihələri üçün yaxşı imkanlar var”.\nOxumağa dəyər: Aeroport yolunda baş vermiş qəza sıxlığa səbəb oldu


Azərbaycanda saxta diplomlu orta məktəb müəllimlərinin işdən azad edilməsinə başlanılıb - Trend.Az\nAzərbaycanda saxta diplomlu orta məktəb müəllimlərinin işdən azad edilməsinə başlanılıb\nCəmiyyət Materials 12 Oktyabr 2011 13:55\nAzərbaycanın orta məktəblərində saxta diplomla işə düzələn və lisenziyasız fəaliyyət göstərən ali təhsil müəssisələrini bitirən müəllimlərinin işdən azad edilməsinə başlanılıb.\nAzərbaycanın orta məktəblərində saxta diplomla işə düzələn və lisenziyasız fəaliyyət göstərən ali təhsil müəssisələrini bitirən müəllimlərinin işdən azad edilməsinə başlanılıb. Bunu çərşənbə günü Trend-ə Təhsil Nazirliyinin Strateji təhlil, planlaşdırma və kadrların idarə olunması şöbəsinin müdiri Fərzəli Qədirov deyib.\nOnun sözlərinə görə, bəzi rayonlarda aparılan araşdırma zamanı belə hallar aşkarlanıb. Bununla əlaqədar nazirlik belə nöqsanların aşkarlandığı rayonların təhsil şöbələrinə lisenziyası olmayan, saxta diplomla işləyən müəllimlərin işdən azad edilməsi tapşırığını verib.\nŞöbə müdiri yerlərdə bu tapşırığın icrasına bu günlərdə başlanıldığını bildirib.\nHəmin şəxslərin vaxtilə məktəb direktorları tərəfindən işə götürüldüyünü deyən Qədirovun sözlərinə görə, məktəblərdə saxta diplomlu, lisenziyası olmayan təhsil müəssisələrini bitirmiş şəxslərin müəllim kimi işləməsi qanunaziddir.


Soçidə Azərbaycan, Rusiya və Ermənistan liderlərinin üçtərəfli görüşü başa çatıb - TURAZ.ORG Soçidə Azərbaycan, Rusiya və Ermənistan liderlərinin üçtərəfli görüşü başa çatıb - TURAZ.ORG\nÜlkər Noyabr 26, 2021 11 min read\nTuraz.org xəbər verir ki, görüşdə çıxış edən Rusiya Prezidenti Vladimir Putin dedi:\n-Hörmətli həmkarlar, dostlar.\nAzərbaycan Prezidenti İlham Əliyev: Dəvət üçün çox sağ olun, Vladimir Vladimiroviç. Azərbaycan ilə Ermənistan arasında münasibətlərin nizamlanması məsələsində Sizin şəxsi iştirakınızı və əlbəttə, keçən il Bəyanatın mətninin razılaşdırılması işində fəal iştirakınızı Azərbaycanda yüksək qiymətləndiririk. Siz qeyd etdiyiniz kimi, biz ilin əvvəlində bu formatda görüşmüşdük, indi artıq ilin sonunda görüşürük. Yekun vurmaq olar. Əlbəttə, Rusiya sülhməramlı qüvvələrinin məsuliyyəti zonasında vəziyyət bütövlükdə sabitdir. Ciddi insidentlər olmayıb. Qəsdən törədilmiş təxribatlar olmayıb. Müşahidə olunan ayrı-ayrı hallar sistemli xarakter daşımırdı. Buna görə də Rusiya sülhməramlı kontingentinin yaxşı xidmətinə görə, uzun illər boyu dondurulmuş münaqişə, keçən il tammiqyaslı müharibə vəziyyətində olan regionda təhlükəsizliyi təmin etmələrinə görə təşəkkürümü bildirmək istərdim.\nBu il ərzində Azərbaycan müharibənin nəticələrinin aradan qaldırılması və kommunikasiyaların bərpası işində maksimum konstruktivlik nümayiş etdirib. Hesab edirəm ki, bu, hələlik yerinə yetirilməmiş mühüm məsələlərdən biridir. Ona görə ki, keçən il noyabr ayında qəbul edilmiş və imzalanmış üçtərəfli Bəyanatın praktiki olaraq bütün bəndləri yerinə yetirilib. Buna görə düşünürəm ki, – bu gün biz Sizinlə təbii ki, bu barədə əvvəlcə söhbət etmişik, – bu mövzu, həmçinin Azərbaycan ilə Ermənistan arasında sərhədlərin müəyyən edilməsi mövzusu müzakirə ediləcək. Biz, bu məsələdə Rusiya tərəfinin dəstəyini, o cümlədən məsləhət dəstəyini də çox yüksək qiymətləndiririk.\nErmənistanın baş naziri Nikol Paşinyan: Vladimir Vladimiroviç, icazə verin, əvvəlcə dəvətə, bu görüşün təşkilinə görə Sizə təşəkkür edim. Bugünkü görüşün gündəliyinə keçməzdən əvvəl icazə verin, Kuzbasda çoxsaylı insanın həlak olması ilə nəticələnmiş partlayışla əlaqədar öz adımdan, erməni xalqı adından Sizə başsağlığı verim. Həlak olmuş şaxtaçıların bütün doğmalarına və yaxınlarına başsağlığı vermək istəyirəm.\nPrezident Vladimir Putin: Mənə belə gəlir ki, sizin indicə dedikləriniz – həm Azərbaycan Prezidenti tərəfindən, həm də Ermənistanın baş naziri tərəfindən deyilənlər, əslində, çox vacibdir. Vəziyyətin normallaşdırılmasının inkişafında, vəziyyətin müsbət həllinin inkişafında hər iki tərəfin marağı var. Siz indicə kommunikasiyalar barədə, kommunikasiyaların açılması barədə xatırlatdınız. İlham Heydər oğlu da bu barədə danışıb. Bu məsələdə hamı maraqlıdır. O cümlədən Rusiya da. Mən onu nəzərdə tuturam ki, biz bütün yaxın ölkələr, – biz qonşuyuq, biz böyük əmtəə dövriyyəsinə malikik, – hamımız bu məsələdə maraqlıyıq. Birincisi də, ikincisi də, biz yenə də o barədə razılığa gəlirik ki, yaxın vaxtlarda sərhədlərin demarkasiyası və delimitasiyası üzrə işləri, əvvəlcə delimitasiya, daha sonra demarkasiya işlərini sahmana salaq. Əlbəttə, biz bu barədə də bu gün danışacağıq. Baxmayaraq ki, məsələnin mürəkkəb olması aydındır. O, hələ Sovet İttifaqından qalıb. Orada dəqiq sərhədlər olmayıb. Lakin bütün bunlar barədə danışmaq imkanı var. Həmkarlarımla razıyam ki, nə qədər çox əlaqə, o cümlədən birbaşa əlaqələr olarsa, daha yaxşıdır. Birbaşa ikitərəfli əlaqələr ümumiyyətlə prioritetdir. Mən bilirəm ki, yaxın vaxtlarda sizin Brüsseldə görüşünüz nəzərdə tutulub. Siz oraya getməyə və orada görüş keçirməyə razılıq vermisiniz. Biz bunu da alqışlayırıq. Nə qədər birbaşa ünsiyyət olarsa, bir o qədər yaxşıdır. Mən bu yaxınlarda bu barədə Avropa İttifaqı Şurasının Prezidenti cənab Mişellə də danışmışam. O, sizi gözləyir. Ümidvaram ki, biz irəliyə doğru hansısa addım atacağıq. Bundan sonrakı addımları digər platformalarda da atmaq mümkün olacaq. Bir daha təkrar edirəm, tərəfdaşlarımızın bu dialoqa cəlb edilməsini biz yalnız alqışlayırıq. Əsas odur ki, bu dialoq faydalı olsun. Çox sağ olun.\nTags: #ensonxeberler #ermenistan #olke #rusiya #turaz.org #xeberler\nPrevious Sabah Bakıda 4 marşrutun hərəkət sxemi dəyişdiriləcək\nNext Ermənistanla Azərbaycan arasında sərhədin demarkasiyası mexanizmləri ilin sonuna kimi yaradılacaq


Nəsimi rayonunda Xocalı sakinləri ilə görüş keçirilib [..] - 17:24\nModel: "Sponsor axtarıram, alt paltarında..." AÇIQLAMA-FOTOLAR [..] - 17:21\nTehrandan gələn təyyarə sərnişində koronavirus aşkarlandı [..] - 17:20\n27 Yanvar 16:42 | 1 612\nGültəkin Hacıbəylinin "milçəköldürənləri" kimlərdir?\nBir müdrük kəlamda deyilir ki, "hansı tərəfə gedəcəyini bilmirsənsə, hansı yolla getməyinin heç bir əhəmiyyəti yoxdur". Siyasətin çirkin iş olduğu haqqında da belə deyirlər ki, "əslində, siyasət çirkin deyil, onunla çirkin insanlar məşğul olanda, çirkin olur".\nBu gün dağıdıcı müxalifət düşərgəsində AXCP sədri Əli Kərimlinin "danışan dili" olan "Milli Şura"nın koordinasiya mərkəzinin üzvü Gültəkin Hacıbəyli siyasətə "çirkin bir yoldur" deməklə, özünün çirkin siyasətbazlar olduğunu dəfələrlə göstərib.\n"Ən böyük şər oğurluq, hətta qətl də deyil, satqınlıqdır". Boris Akuninin dediyi bu fikir, məhz Ə.Kərimli, Cəmil Həsənli, G.Hacıbəyli və... satqınlıq edənlər, şər-böhtan deyənlərin üstünə tam ölçülüb desək, yanılmarıq. Çünki onlar üçün hər şey - satlıq maldır. Bu, həqiqətən də, belədir. Əxlaqsızlar, mənəviyyatsızlar və dövlətçilik maraqlarımızı satanlara nə ad vermək olar? Ömər Xəyyama görə, ''insanın ruhu və əxlaqı nə qədər alçaq olarsa, burnunu bir o qədər dik tutar''. G.Hacıbəylinin satqın zehniyyəti maliyyə-pul arqumentidir və onun üçün hər şey - satlıq maldır. G.Hacıbəyli zamanında Avropa Şurasında Azərbaycan dövlətinin bu hakimiyyətinin mövqeyini dəstəkləyirdisə, bu gün onun belə bir mötəbər qurumunda, nəinki kürsüsü, heç tozu da qalmayıb. Çünki onun daima marağında olan və sui-istifadə etdiyi deputat kreslosu təmin olunmadığına görə özünü "Milli Şura"da tapması buna əsas verir. Reneqat, satqın və xəyanətkarlıq simvolu kimi, həm də ailəsinə qarşı xilaf çıxanın başqa yolu da qalmamışdı. Avropa qurumunun seçkiərərfəsi ölkəmizdə olmasından istifadə edən G.Hacıbəyli adət etdiyi siyasi "məzlum" görkəminə düşməklə, erməni xislətinə sadiqlik ənənələrini qorumaq kimi düşünməyə rəvac verir.\nBəs nə oldu, Gültəkin..?\nBu günlərdə sözügedən görüş əsnasında AŞPA-nın seçki missiyası ilə görüşdə, məhz dövlətçilik maraqlarına qarşı sifarişli siyasət həyata keçirən partiyalar və qurumlar iştirak ediblər. Xüsusilə, də destruktiv düşərgənin lider satqını AXCP sədri Ə.Kərimli və C.Həsənli, "primadonnası", harada aş, orada baş olan "Milli Şura"nın koordinasiya mərkəzinin üzvü G.Hacıbəyli AŞPA-nı görər-görməz, dərhal üz-gözlərini cırıb, yaxalarını dartıblar.\nMaraqlıdır ki, görəsən, AŞPA-nın seçki missiyası seçkiləri "boykot" edən Ə.Kərimliyə, G.Hacıbəyliyə sual edibmi ki, onların və yandaşlarının bu addımları mövcud situasiyaya heç bir təsir göstərə bilməz? Yaxud anlada bilibmi ki, həmin "taktika", əslində, onların zəifliklərinin və uğursuzluqlarının məntiqi sübutudur? İnanırıq ki, onlara belə bir sual verilməyib, əksinə, Azərbaycanın demokratik seçki\nmühitinə qarşı əsassız, məntiqsiz və sübutsuz-dəlilsiz "kompromatlar" toplanılıb ki, sonradan, yəni seçkidən sonra dərhal digər bir Avropa qurumu - ATƏT-in Demokratik Təsisatlar və İnsan Haqları Bürosu həmin "kompromatları" qərəzlə xalqın üzünə oxusun. Amma bütün bunlar əbəsdir. Çünki xalq kimin kim olduğunu çoxdan və əla bilir və bundan sonra da biləcək.\nƏslində, hər addımda ikiüzlülüyü, riyakarlığı ilə tanınan, parlamentin üzvü olanda dövlətin imtiyazlarından gen-bol istifadə edərək, tam komfort şəraitində yaşayanda, tamamilə başqa cür danışırdı. G.Hacıbəylinin o zamanlar, başda Ə.Kərimli olmaqla, dağıdıcı müxalifət düşərgəsinin başbilənlərini yerdən-yerə vurmağını da heç kim unutmayıb. Ancaq elə ki, deputat seçilmədi, mandatdan məhrum oldu G.Hacıbəyli, hətta öz keçmiş həyat yoldaşının da etiraf etdiyi kimi, 180 dərəcə dəyişdi. Dünənə qədər YAP-çı olan bir medalın iki üzü olan G.Hacıbəyli deputat seçilmədiyi halda, dönüb oldu müxalifətçi və AXCP sədri Ə.Kərimliyə "sadiqliyini" nümayiş etdirərək, başladı sosial şəbəkələrdə söyüş söyməyə. Beləliklə də, antimilli ünsürlərin toplandığı "Milli Şura"da lövbər saldı. Necə deyərlər, qazan dığırlanıb, qapağını tapdığı kimi, G.Hacıbəyli də layiq olduğu satqınlar yuvası olan "Milli Şura"da yer saldı.\nNatiq Cəfərli: "Gültəkin Hacıbəyli kimilər cəmiyyətimizdə ikrahla qarşılanırlar"\nBu günlərdə "ReAL" partiyasının icra katibi Natiq Cəfərlinin G.Hacıbəylinin parlament seçkilərinə qatılmaq iddiasında olması və AŞPA-nı görər-görməz, Azərbaycana qarşı şər-böhtan yayması onun iç üznü ögstərir. Doğrudan da, adamın yazığı gəlir buna. Təpədən-dırnağa qədər bataqlığa batmış "Milli Şura"nın dolanbaclarında veyillənən, riyakarlığı, satqınlığı və xəbisliyi ilə tanınan, hər addımda özünü "Milli Şura"nın "əzəli" və "əbədi", "cəfakeş" üzvü adlandıran, müxalifətçi libası altında siyasi meydanda əsl çılpaqlıq nümayiş etdirən, AXCP sədri Ə.Kərimlinin tapşırıq və sifarişlərini icra edən G.Hacıbəylinin Aropa Şurasından "Milli Şura"ya hoppbanmasının səbələrindən biri də onun müəyyən olunmuş dəyərlərə xəyanət etməsinin nəticəsidir. Ona görə də, bu gün Avropva Şurasında deyil, "Milli Şura"da "milçək qovalamaqla" məşğuldur, "milçək öldürəni" Ə.Kərimli və "ehtiyat milçək öldürəni" C.Həsənlidir.\nGənc PR mütəxəssisləri üçün uzunmüddətli təlim proqramı təşkil olunub - FOTOLAR\nAvropada Azərbaycanı Ramil Əliyev təmsil edəcək\nZülfiyyə Xanbabayeva: "Mənə kömək et ki, ömür boyu yanına gələ bilim” FOTOLAR\n“Xocalı - Şəhid şəhər” adlı müsabiqənin yekun sərgisi açılıb. FOTOLAR\n“Xocalı fəryadı” FOTOLAR\nKoronavirus və dünya iqtisadiyyatı ŞƏRH-ÖZƏL


Vaxt.Az - Bölgələrimizdə qədim tarix və xalq sənəti irsi yaşadılır\n14:30 | 27 avqust 2018 | Bazar ertəsi Məqaləyə 472 dəfə baxılıb Şriftin ölçüsü\nXəbər verildiyi kimi, Azərbaycan Respublikasının Prezidenti İlham Əliyev və birinci xanım Mehriban Əliyeva avqustun 25-26-da İsmayıllı və Şamaxı rayonlarında bir sıra infrastruktur layihələrinin, müxtəlif təyinatlı yeni müəssisələrin açılışında iştirak ediblər.\nAvqustun 25-də “Azərxalça” Açıq Səhmdar Cəmiyyətinin İsmayıllı filialının açılışı olub.\n“Azərxalça”nın rəhbəri Vidadi Muradov dövlətimizin başçısına ölkəmizdə xalçaçılığın inkişafı və bu müəssisənin fəaliyyəti barədə məlumat verib.\nBildirilib ki, Prezident İlham Əliyevin diqqət və qayğısı sayəsində bir çox bölgələrdə xalça müəssisələri inşa edilir. “Azərxalça”nın Horadiz, Şəmkir, Quba və Xaçmazdakı müəssisələri istifadəyə verilib. Dövlət başçısının sərəncamları ilə Naxçıvan şəhərində, Qobustan, Şabran, Sabunçu, Lənkəran, Abşeron, Kürdəmir, Biləsuvar, Goranboy və Tərtər rayonlarında xalça emalatxanalarının tikintisinə başlanıb. 2019-cu ildə əlavə olaraq 10 şəhər və rayonda bu cür müəssisələrin tikintisi nəzərdə tutulub.\nPrezident İlham Əliyev xalçaçılarla görüşdə vurğulayıb ki, dövlət tərəfindən xalçaçılığın inkişafı ilə bağlı çox ciddi tədbirlər görülür: “Bölgələrdə xalça fabriklərinin yaradılması bu işlərin bir hissəsidir. Bu, son müddət ərzində açılan sayca beşinci fabrikdir. İlin sonuna qədər daha beş fabrik açılacaq. Ümumiyyətlə, nəzərdə tutulur ki, ölkəmizdə 30 xalçaçılıq fabriki yaradılacaq. Bütün avadanlıqlar, bütün dəzgahlar, iplər - hamısı dövlət tərəfindən təmin olunur. Yaxın aylarda, yəqin ki, gələn il Azərbaycanda əyirici-boyaq fabriki də işə düşəcək. Ondan sonra, ümumiyyətlə, xaricdən heç bir material gətirməyə ehtiyac qalmayacaq. Deməli, iplərdən tutmuş, boyalara qədər bütün materiallar Azərbaycanda istehsal olunacaqdır. Azərbaycanda xalçaçılığın çox böyük tarixi və çox böyük gələcəyi var”.\nMəlumat verilib ki, Şamaxı rayonunun ən qədim kəndlərindən olan Dəmirçinin tarixi XV əsrə gedib çıxır.\nDəmirçi-Lahıc yolunun çəkilişi zamanı kəndin 4-cü kilometrliyində Gədəli yaylağı adlanan ərazidə 3 hektar sahədə son antik və erkən orta əsrlərə aid nekropol aşkar edilib. Muzeydə Şamaxı rayonu ərazisində, həmçinin Dəmirçi kəndində aparılan arxeoloji qazıntılar zamanı aşkarlanmış maddi mədəniyyət nümunələri, nadir daş alətlər, əkinçilik mədəniyyətinə aid əmək alətləri, soyuq silahlar, mis, bürünc, gümüş sikkələr, digər qiymətli tapıntılar, məişət əşyaları nümayiş olunur.\nMuzeyin sərgi zalında ümumilikdə 7 bölmə yaradılıb. Bu eksponatlar muzeyə gələn turistlərdə böyük maraq doğuracaq, onlara ölkəmizin tarixi ilə daha yaxından tanış olmaq imkanı yaradacaq. Muzey, həmçinin bölgənin tarixinin müxtəlif dövrlərini araşdırmaq baxımından da mühüm əhəmiyyətə malikdir.\nKəndin mərkəzi hissəsində turizm infrastrukturu, o cümlədən dəmirçi və misgərlik emalatxanası, kafe, çayxana, təndir, “Azərxalça” ASC-nin guşəsi, suvenir mağazası və “ABAD” dükanları yaradılıb, qala və bulaq kompleksi inşa edilib. Dövlətimizin başçısının göstərişi ilə ölkəmizin ən qədim dini məbədlərindən olan kənd məscidi əsaslı şəkildə yenidən qurulub.\nPrezident İlham Əliyev və birinci xanım Mehriban Əliyeva İsmayıllı rayonunun Lahıc qəsəbəsinə təbii qazın verilməsi mərasimində də iştirak ediblər. Daha sonra dövlətimizin başçısı və xanımı əvvəlcə Lahıc qəsəbəsinin sakinləri ilə görüşüb, Kənd Təsərrüfatı Nazirliyinin Azərbaycan kənd investisiya layihəsi çərçivəsində Lahıc qəsəbəsində inşa olunan icma evindəki misgər, xalçaçı, dəmirçi, kilim-xalçaçı, papaqçı, tikmə-əl işləri otaqlarında sənətkarlıq nümunələrinə baxıblar, sənətkarlarla söhbət ediblər.


14 May 2019 11:00 (UTC+04:00)\nİsmayıllıda arvadı intihar edən Seyhunun keçmiş həyat yoldaşı onun haqqında şok ifadələr səsləndirib.\nAzNews.az xəbər verir ki, 40 günün gəlini olan Vüsalənin sözlərinə görə, Seyhunun psixoloji problemləri olub və ona müxtəlif işgəncələr verib:\n"Toydan əvvəl bəyənib aldığı donları gecə zorla öz əyninə geyinib, güzgüdə baxıb həzz alırdı. Güzgüdə öz-özünə danışırdı. Siçanı öldürüb mənə deyirdi ki, bu siçanın başını qopardığım kimi sənin də başını qopararam".\nSeyhun keçmiş həyat yoldaşını toy gecəsi bakirə çıxmadığı üçün boşadığını bildirib. Lakin Vüsalə bu iddiaları rədd edib:\n"Əgər hər şey onun dediyi kimi idisə, niyə toyun səhəri məni gətirib evimizə qoymadı. O, yalan danışır. Mənə etdiklərini Mahirəyə də edib. Mən canımı qurtara bildim, o isə yox".\nQeyd edək ki, İsmayıllıda intihar edən 5 ayın gəlini Mahirə Hüseynovanın ailəsi onun ölümündə həyat yoldaşını ittiham edib. Onlar bildiriblər ki, qızlarının əri Seyhun həddindən artıq qısqanc olub.\nAilə üzvləri Mahirənin intihar həddinə çatdırıldığını, yaxud öldürüldüyünü idda ediblər. Bu barədə Space TV-də yayımlanan "Gəl, dərdini danış" veriliində məlumat verilib. Efirdə intihar edən gəlinin toyundan kadrlar nümayiş etdirilib. Kadrlarda diqqət çəkən məqamlar gözdən qaçmayıb. Xüsusən Mahirənin ərinin qısqanclığı, ona toyda oynamağa icazə verməməsi və toyu yarıda tərk etmələri hər kəsin diqqətini cəlb edib.\nMahirənin dayısı "Gəl dərdini danış" verilişində mərhuma zülmlər verildiyini iddia edib:\n"Hamımız Mahirə gəlin köçəndən sonra İvanovkaya qonaq getdik. Ancaq mən oğlanı ora gələn görmədim. Çıxdım gördüm, çöldə bir cavan uşaqla oturub. O, dayanan yerdən də evinin içinə - qadınlar oturan yerə giriş var idi. Sanki orada mühafizəçi kimi oturmuşdu ki, bu qız çölə çıxmasın".\nXatırladaq ki, ötən ay İsmayıllı rayonunda intihar hadisəsi baş verib. Hadisə rayonun İvanovka kəndində qeydə alınıb.\nBir neçə ay öncə rayonun Qaraqaya kəndindən İvanovka kəndinə gəlin köçən 2001-ci il təvəllüdlü Mahirə Hüseynova yaşadığı evin həyətindəki yardımçı tikilidən özünü kəndirlə asaraq intihar edib. Gənc qadının özünə qəsd etməsinin səbəbi hələ ki, dəqiq məlum deyil.\nİlkin ehtimala görə, M.Hüseynova ailə münaqişəsi zamanı əsəbiləşərək intihar edib.\nFaktla bağlı İsmayıllı rayon Prokurorluğu tərəfindən araşdırma aparılır


Şirkət profil - Tiantai Yijia Avtomatik Məhsullar Co., Ltd\nYijia, tədqiqat və inkişaf, avtomobil daxili məhsulların istehsalı və satışını birləşdirən bir şirkətdir. Həm də yerli yüksək sinif bazarında yastıq, oturacaq örtüyü, baş yastığı və ayaq yastığı saxlama qutularının genişmiqyaslı istehsalçılarından biridir.\nSəmimi, xidmət, texnologiya bazarda müştərilərin müsbət rəylərini qazanmağa kömək edir. Mükəmməl keyfiyyət, müstəqil araşdırma və inkişaf və mükəmməl xidmət avtomobil məhsulları sənayesində Yijia'nın dayaq nöqtəsidir. "Müştərilər əvvəlcə nüfuz, əvvəlcə keyfiyyət, ilk əvvəl xidmət" şirkətimizin müştərilərə əbədi bağlılığıdır. Müştərilərimizə lüks məhsullar və mükəmməl xidmət təqdim edəcəyik.\nTiantai Yijia Auto Products Co, Ltd, 2009-cu ildə qurulmuşdur və Zhejiang əyalətinin Tiantai County Tantou Town-da yerləşir. 2000 kvadrat metrdən çox öz-özünə qurulmuş fabrik müstəqil dizayn və tədqiqat emalatxanaları, kalıp emalatxanaları, istehsal emalatxanaları, çatdırılma emalatxanaları və s. İlə təchiz olunmuşdur.\nFabrik aylıq 300.000 dəstdən çox məhsul istehsal edir, məhsullar dünyanın 100-dən çox ölkəsinə ixrac olunur.\nŞirkətimiz müştəri tələblərinə uyğun olaraq yeni üslublar hazırlaya bilən və müştərilərə öz markalarını qurmağa kömək edən güclü bir dizayn qrupuna malikdir. Bütün üslublar müştərilərə ən yaxşısını etməyə kömək etmək üçün düzəldilə bilər.\nBizim peşəkar işçi qrupumuz var, əsasını əla peşəkar bacarıq və zəngin təcrübəyə malik mütəxəssislərdən ibarətdir. Hər il Pekin, Guangzhou və Şanxay kimi geniş miqyaslı yerli sərgilərdə, eləcə də Almaniya, ABŞ və Rusiya kimi beynəlxalq sərgilərdə iştirak edəcəyik.


1 Avqust Azərbaycan əlifbası və Azərbaycan dili günüdür | TRT Azerbaycan\n1 Avqust Azərbaycan ...\n1 avqust Azərbaycanda ən əziz günlərdən biri kimi qeyd olunur. Çünki Azərbaycan milli varlığının əsas atributlarından olan Ana dili ilə bağlıdır.\n01.08.2020 ~ 14.08.2020\n2001-ci ildən başlayaraq avqustun 1-i ölkədə Azərbaycan əlifbası günü kimi qeyd edilir. Bu tarixin qeyd edilməsi 2001-ci il avqustun 1-dən Azərbaycan Respublikasında latın əlifbasına keçidlə bağlıdır.\nHazırda istifadə edilən latın əlifbası ilk dəfə 1918-ci ildə Azərbaycan Xalq Cümhuriyyəti qurulduqdan sonra istifadə edilib. Lakin Sovet hakimiyyətinin işğalçılıq siyasətindən sonra 70 il Azərbaycanda kiril qrafikalı əlifbadan istifadə edilib. Müstəqilliyinin bərpasından sonra ölkədə tədricən latın qrafikalı əlifba tətbiq olunub. 2001-ci ilin 18 iyununda “Dövlət dilinin tətbiqi işinin təkmilləşdirilməsi haqqında” Fərman imzalanıb, Azərbaycanda latın qrafikalı əlifbaya keçid qətiləşib. Həmin il avqustun 9-da isə “Azərbaycan əlifbası və Azərbaycan dili gününün təsis edilməsi haqqında” Fərman imzalanıb.\nDil millətin simasını səciyyələndirən amillərdən biri, onun milli sərvətidir. Millətin dilinin dövlət dili statusuna yüksəlməsi isə tarixi hadisə, milli dövlətçilik tarixinin qızıl səhifəsidir. Bu məqam millətin millət olaraq təsdiqidir. Çünki dilin dövlət dili statusuna yüksəlməsi millətin öz taleyinə sahibliyinin, dövlət qurmaq və qorumaq qüdrətinin, eyni zamanda, dilinin zənginliyinin sübutudur.\nAzərbaycan dilinin dövlət statuslu dillər arasında olmasına görə bu dilin mənəvi dirilik atributuna çevrilməsi yolunda Azərbaycan ziyalıları - şair, yazıçı, dramaturq və dilçiləri böyük fədakarlıqlar göstəriblər.\nMilli-mənəvi dəyərlərin ən qiymətlisi və bir millət kimi milli varlığın rəmzi olan Azərbaycan dilinin saflaşdırılması və inkişafı istiqamətində bu günə qədər çox mühüm addımlar atıb. Ölkədə Azərbaycan dilinin hərtərəfli inkişafı, işlək dilə çevrilməsi, beynəlxalq münasibətlər sisteminə yol tapması dilin qorunmasına yönələn düşünülmüş siyasətinin nəticəsidir.\nEtiketlәr: #1 Avqust Azərbaycan əlifbası və Azərbaycan dili günü\nTürkiyə-Azərbaycan birgə təlimlərində “Yüksək Səviyyəli Müşahidəçi Günü” keçirilib\nTürkiyə-Azərbaycan quru qoşunları və hərbi hava qüvvələrinin birgə döyüş atışlı taktiki və taktiki-uçuş təlimlərinin “Yüksək Səviyyəli Müşahidəçi Günü” keçirilib.\nAzərbaycanda "Covid-19"dan ölüm və yoluxma sayı (13 avqust)\nAzərbaycan Respublikasında koronavirus (Covid-19) infeksiyasına 91 yeni yoluxma faktı qeydə alınıb, 211 nəfər müalicə olunaraq sağalıb və evə buraxılıb.\n"Şərqi Aralıq dənizində hüquqlarımızın tapdalanmasına icazə vermərik", E.Tatar\nŞimali Kıbrıs (Kipr) Türk Cümhuriyyətinin (KKTC) Baş naziri Ersin Tatar Şərqi Aralıq dənizindəki hüquqlarından imtina etməyəcəklərini bildirib.\nPrezident İlham Əliyev nazir Hulusi Akarın başçılıq etdiyi nümayəndə heyətini qəbul edib\nAzərbaycanda səfərdə olan Milli Müdafiə naziri Hulusi Akarın başçılıq etdiyi nümayəndə heyəti Prezident İlham Əliyevin qəbulunda olub.


Neft qiymətləri yenidən artır | marja.az\nNeft qiymətləri, azalan xam neft hasilatı və güclü çıxan ABŞ iqtisadi məlumatları ilə əlaqədar olaraq yüksəlib.\nMarja xəbər verir ki, Brent neftinin qiyməti yenidən 43 dolları keçib.\nBakı vaxtı ilə saat 09:18-də Brent nefti 0,7% bahalaşma ilə 43,09 dollardan, ABŞ xam nefti isə 0,4% bahalaşma ilə 40,48 dollardan ticarət olunub.\nLiviyanın neft ixracı bu ay hökumətə müxalif güclərin ixrac imanlarını blok etməsi nəticəsində azalacaq. Üstəlik OPEC + koalisiyası da hasilatı azaldır.\nKeçən həftə açıqlanan məlumatlar ABŞ-da məşğuluğun İyun ayında sıçrayış etdiyini göstərdi.\nDigər tərəfdən dünyada koronavirusa yoluxanların sayının artması narahatlığı artırır. Koronavirusa yoluxma sayının artması ilə əlaqədar olaraq dünyada bəzi ölkələr məhdudiyyətləri təkrar tətbiq etməyi qiymətləndirir və bu da tələbin azalacağına dair narahatlıq yaradır.


Sentyabrın 19-da Bakı və Abşeron yarımadasında havanın dəyişkən buludlu olacağı, arabir tutulacağı, gecə və axşam bəzi yerlərdə yağış yağacağı gözlənir. Şimal küləyinin əsəcəyi, cənub-şərq küləyi ilə əvəz olunacağı təxmin edilir.\nEkologiya və Təbii Sərvətlər Nazirliyinin Milli Hidrometeorologiya Departamentinin məlumatına görə, Abşeronda gecə 18-20, gündüz 23-26, Bakıda gecə 18-20, gündüz 23-25 dərəcə isti proqnozlaşdırılır.\nAzərbaycanın bəzi rayonlarında da sentyabrın 19-da şimşək çaxacağı, arabir yağış yağacağı gözlənir. Ayrı-ayrı yerlərdə yağışın leysana keçəcəyi ehtimalı var. Gecə 15-20, gündüz 24-29, dağlarda gecə 7-12, gündüz 15-19 dərəcə isti təxmin edilir.


Təbiətə qayıtmağın zamanı... » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n26 Aprel 2020, 16:15 1107\nKarantin şəraiti elan olunan gündən kənddəyəm. İndi bağ mövsümünün başlanğıcıdı. Kartof, lobya əkilib, ağaclar budanıb, artezian quyuları işləyir, kəndlilər növbə ilə məhəllələri suvarır. Demək olar, bütün ağaclar çiçəkləyib, yarpaqlarından təzə ətir gəlir. Arada xırdaca yağış yağır, elə bil xəlbirdən tökülür. Torpağın iyi uzun zaman burnundan getmir. Yoncanın yaşılının tünd vaxtıdı indi, yığıb doğrayırlar, yumurtadan təzə çıxmış cücələrə yem hazırlayırlar. Təbiətin oyanışını damarlarındakı qan kimi hiss eləyirsən. Günəş torpağı bir az qızdırdımı, qarışqalar səpələnir bütün həyətə. Çiçəklərin üstündə arılar bal yığır, bəzisi pətəklərinə, bəzisi də əmimin hazırladığı taxta evlərə doluşur. Kol dibindən kərtənkələ sürətlə çıxıb ayağının üstündən keçir. Qurbağaların səsi gəlir çay qırağından. Külək "mənə də bir şey düşsün” ağırlığında əsir. Gecələr göy üzü açıq olur, bir az Ayın qabağında bulud gördükmü, bilirik ki, ya sabah külək güclü əsəcək, ya da yağış olacaq. Torpaq çoxdan şumlanıb, hiss edirsən ki, rahatca nəfəs alır. Evlərdən təzə çörəyin qoxusu əksik olmur. Kənd yerinin pendiri, şoru, qaymaqlı qatığı da dadından bilinəndi. Göy-göyərtini doğrayıb kükü bişirirlər. Bu fəsildə ən populyar yemək odu. Bir də təzə keşniş-şüyütdən dovğa.\nMəhəllədə telefonu açıb təzə xəbərləri oxuyanda, ölüm-itim manşetləri kefini pozanda ağacların təzə yarpaqları, torpaqdan çatlayıb çıxan toxumlar göz vurur. Yadıma ilin əvvəlində Avstraliyada başlayan yanğınlar düşür. İndi o yanğında yanan ağacların kömür gövdəsindən yaşıl pöhrələr çıxıb. Duyuq düşüb qaçan heyvanlar yenə qayıdıb həmin yerlərə. Təbiətlə insan arasındakı müharibədə əvvəl-axır yenə təbiət udur. Yenə sübut edir ki, üzərində dayandığın torpaq da, söykəndiyin ağac da, yığdığın çiçəklər də, şəklini çəkdiyin arılar da mənimdi. Utanırsan, aciz qalırsan. Olmazdımı ki, elə əvvəldən dostlaşaydıq torpaqla.\nKoronavirusun pessimist dalğası əvvəl-əvvəl kənddə hiss olunmurdu. Adamlar işində-gücündə. Həyat necə var idi, eləcə də davam edirdi. Hər kəsin başı təsərrüfata qarışmışdı. Sonra yollar bağlandı, postlar quruldu. Elə bir fərq yenə sezilmədi. Onsuz da burada hər kəsin yediyi, içdiyi öz bağından, öz quyusundandı. Sonra evdən icazəli çıxmaq məsələsi qaldırıldı. Xəbərlərdə də daha qorxuducu süjetlər hazırlandı. Kəndin adamları da qeybəti bir kənara qoyub başladılar virusdan danışmağa. Elə o söhbətlər gözəlim kəndlinin pozitiv ruhunu qaramatladı. O mehriban söhbətlər, qeybətlər, gəliş-gedişlər azaldı. Ömür boyu torpağa qulluq edən adamlar, ağac əkib meyvəsini yeyən adamlar nə bilsin ki, dost olduğu təbiət onları zəhərləyər?!\nŞəhərdə olanda günüm gəzməklə, dost-tanışla görüşməklə keçirdi deyə kənddə darıxırdım. Ancaq torpağın ruhunu ki hiss etdim, yenidən zövq almağa başladım, mən də hədsiz səbr və sevgi yarandı. Virus dalğası keçib gedəcək, əlbəttə, yenə bu adamlar torpaqla, ağaclarla, çayla dostlaşacaq, nə təbiət bu adamlardan, nə də bu adamlar təbiətdən incik düşəcək. Şəhərlər, meqapolislər isə öz xislətlərində, öz sənaye yarışlarında bu günləri də tarixə çevirəcək. Təbiətə dönməyin, onun bir hissəsi olmağın, ona yad kimi rəftar etməməyin zamanı gəlib.


Qüdret Hesenquliyev: “BAXCP bu Alyansa üzvlüyü ölkemiz üçün önemli hadisedir” – MÜSAHİBƏ - Azadlıq Xeber\n26.05.2015 / 17:50 xeber – Bütöv Azərbaycan Xalq Cəbhəsi Partiyasının (BAXCP) Avropa Mühafizəkarlar və İslahatçılar Alyansının (Alliance of European Conservatives and Reformists – AECR) üzvlüyünə namizədliyi qəbul olunub. Bununla bağlı qərar Alyansın Böyük Britaniyada keçirilən illik toplantısında verilib. Bu məqsədlə Bütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyev 22-23 may tarixlərində Böyük Britaniyada səfərdə olub və AECR-in toplantısında iştirak edib.\n– Alyansla üzv olmaq üçün ötən ilin yaz aylarında müraciət etmişdik. Avropa Mühafizəkarlar və İslahatçılar Alyansının nizamnaməsinə əsasən, üzvlüklə bağlı məsələlərə qurumun illik toplantısında baxılır. Bu məqsədlə, Alyansın Böyük Britaniyada keçirilən ali yığıncağına dəvət almışdım. Xatırladım ki, bizdən xeyli öncə Alyansının üzvlüyünə namizəd olmaq üçün müraciət edən çoxlu sayda partiya olsa da, budəfəki toplantıda yalnız 3 partiyanın – Azərbaycandan BAXCP-nin, Slovakiyadan Azadlıq və Həmrəylik, İtaliyadan isə Mühafizəkarlar və İslahatçılar partiyalarının müraciətlərinə baxıldı. Toplantıda öncə 2014-cü ildə həyata keçirilən fəaliyyətlə bağlı Alyansın prezidenti Jan Zahradilin hesabatı dinlənildi, 2015-ci ilin büdcəsi ilə bağlı müzakirələr aparıldı. Daha sonra qurumun Direktorlar Şurasına seçkilər keçirildi. Türkiyənin hakim Ədalət və İnkişaf Partiyasının təmsilçisi Zafer Sırakaya da yeni seçilən heyətdə yer aldı və Alyansın vitse prezidenti seçildi. Düşünürəm ki, bu da çox önəmli bir hadisədir. Direktorlar Şurasına seçkilərdən sonra öncə Alyansın üzvlüyünə namizədlərin üzvlük məsələlərinə baxıldı. Xorvatiyadan 2 partiya – Mühafizəkarlar, bir də Hüquqlar partiyaları və Monteneqronun Dəyişikliklər Hərəkatı Partiyası Alyansın üzvlüyünə qəbul olundu. Bizim partiyanın üzvlüyə namizədliyi ilə bağlı məsələnin müzakirəsindən öncə BAXCP-nin təqdimatı oldu. Təqdimat çərçivəsində partiyanın fəaliyyət istiqamətləri və prinsipləri haqqında toplantı iştirakçılarına ətraflı məlumat verdim. Müxtəlif məsələlərlə, o cümlədən bu il keçiriləcək parlament seçkiləri ilə bağlı mənə ünvanlanan sualları cavablandırdım. Bu zaman Ermənistanın “Çiçəklənən Ermənistan” partiyasının təmsilçisi Naira Zoqrabyan söz alaraq, “siyasi məhbusların olduğu ölkəni təmsil edən bir partiyanın Alyansa üzvlüyünün quruma heç bir müsbət divident gətirməyəcəyini” dedi.


Amazon bəzi satıcıları məhkəməyə verib\n08:52 29 Oktyabr 2016\nElektronik ticarət sayəsində dünyada liderliyi ələ alan "Amazon" şirkəti, saxta rəylərlə məhsullarına qarşı tələbi artırmaq istəyən satıcıları məhkəməyə verməyə hazırlaşır.\nMilli.Az technote.az-a istinadən bildirir ki, "Amazon" hər bir öndə gedən nəhəng şirkətlər kimi müştəri məmnuniyyətinə xüsusi qiymət verir. Müştərilərin şikayətlərini, geri qaytarma tələblərini hər zaman nəzərə alan şirkət bu sayədə satışları artırır.\nAmma təəssüf ki, bəzi satış işi həyata keçirən şəxslər alcıları paylaşdıqları saxta rəylərlə aldadırlar. Buna görə də şirkət ABŞ-da 2, İngiltərədə isə 1 satıcını məhkəməyə verməyə hazırlaşır. Bu satıcılar məhsulları haqda yalan və ya saxta incələmələr yayımlayırlar. Belə olduqda isə təbii ki, bütün alıcılar ən keyfiyyətli olan məhsulları almaq üçün bu rəyləri incələyirlər və bu onların yekun qərarına təsir edir.\nBu isə yeni bir iş növü ortaya çıxmasına səbəb olur: Məhsullar haqda yalancı və ya saxta rəy yazmaq. Şirkət keçən il 1000 qədər istifadəçinin bununla bağlı şikayət ünvanladığını bildirib. Belə ki, bu istifadəçilər şirkətlərdən və ya satıcılardan məhsulları haqda müsbət rəylər yazması üçün pul təklifləri edirmiş.\nMaraqlı məqamlardan bir digəri isə freelancer iş təklifi edən veb saytlarında saxta rəy yazmaq üçün vakansiyalar mövcuddur və hər rəy və ya məhsul incələməsi üçün 1-2$ ödəmə edilir.\n"Amazon" məhkəməni qazandığı halda şirkətin nüfuzuna zərər verməsi ittihamı ilə satıcılardan milyonlarca dollar təzminat tələb edə bilər.\nYeni “Samsung” smartfonlarının videosu dərc edilib\nBükülən iPhone göstəriləcək\n17 Oktyabr 2017 08:52\n17 Oktyabr 2017 08:37\nHuawei Honor 6C Pro təqdim olundu\n17 Oktyabr 2017 08:32\nPartlayıcı maddəni aşkarlayan "ağıllı" üzük icad edildi - FOTO\n17 Oktyabr 2017 12:17\nAzərbaycan Prezidentinin köməkçisi: “Sarqsyan heç olmasa həmsədrlərdən utanaydı”\nABA bankların kapital çatışmazlığına görə bağlanmasında maraqlı deyil\n“Azərbaycanda qeyri-neft sektorunda irəliləyişlər var”\n17 Oktyabr 2017 12:16


Bazar, 04 Sentyabr 2011 08:51\nƏhmədinejad Tacikistana gedir\nAran Radio- İranın Xarici İşlər Nazirliyinin sözçüsü İran İslam Respublikası prezidentinin Tacikistana səfər edəcəyini xəbər verib.\nBazar, 04 Sentyabr 2011 08:50\nSanksiyalara rəğmən İranın Amerikaya xalça ixracatı davam edir\nAran Radio- İranın Milli Xalça Mərkəzinin direktoru deyib: Sanksiyalara rəğmən İranın əl xalçasının Amerikaya ixracatı artıbdır.\nBazar, 04 Sentyabr 2011 08:47\nİran sionist rejim səfirinin Ankaradan qovulmasını alqışladı\nAran Radio- İranın Xarici İşlər Nazirliyi sionist rejim səfirinin Ankaradan qovulmasını alqışlayaraq, bu rejimin müstəqil beynəlxalq təhqiqatın nəticəsini dəyişməyə nüfuz etməsinin qarşısının alınmasını istəyib.\nŞənbə, 03 Sentyabr 2011 09:51\nİranın XİN başçısı islam ölkələrinin XİN başçılarını təbrik edib\nAran Radio-İran İslam Respublikasının xarici işlər naziri islam ölkələrindəki öz həmkarlarına ayrı-ayrılıqda məktublar ünvanlayıb.\nŞənbə, 03 Sentyabr 2011 09:50\nİranın 9-cu humanitar yardımı Somaliyə göndərildi\nAran Radio-İran İslam Respublikasının Somalidə aclıqdan əziyyət çəkən xalqa 9-cu humanitar yardım yükü ötən gecə Kərəc hava limanından Moqadişoya göndərilib.\nŞənbə, 03 Sentyabr 2011 09:47\nİran rəsmisi: İranın nüvə fəaliyyətləri dinc məqsədlər üçündür\nAran Radio-İran İslam Respublikasının Kimyəvi Silahlara Qadağa Təşkilatı OPCW-dakı nümayəndəsi bu dövlətin nüvə fəaliyyətlərinin dinc məqsədlər üçün olduğunu vurğulayıb.\nŞənbə, 03 Sentyabr 2011 09:46\n“Müsəlman xalqlar hegemonçuluğa qarşı cəbhədə birləşiblər”\nAran Radio-Tehranın cümə namazı xətibi deyib: Müsəlman xalqlar anti-ABŞ və anti-İsrail şüarlarla hegemonçuluğa qarşı cəbhədə bir araya gəliblər və İslama təkid edirlər.\nŞənbə, 03 Sentyabr 2011 09:45\nİran neft ixracatının həcmini 50 min barel artırıb\nAran Radio-İranın Milli Neft Şirkətinin icraçı müdiri cari ilin əvvəlindən indiyə kimi İranın gündəlik neft ixracatı həcminin 50 min barel artdığını deyərək, bu prosesin davam etdiyini bildirib.\nŞənbə, 03 Sentyabr 2011 09:42\nİran Bəhreyndəki xarici qüvvələrin hərəkətlərindən nigaranlıq edib\nAran Radio-İran İslam Respublikası Xarici İşlər Nazirliyinin sözçüsü Bəhreyndəki xarici qüvvələrin rəftarlarından nigaranlıq edib.\nÇərşənbə axşamı, 30 Avqust 2011 09:26\nBakıda Mossad agentləri ilə görüşən terrorçuya edam hökmü oxundu\nAran Radio-İran İslam Respublikası məhkəmə hakimiyyətinin sözçüsü İranda qanlı terror törətmiş sionist rejimin terrorçüsüna edam hökmü çıxarıb. Bu terrorçu Bakıda Mossad agentləri ilə görüşdüyünə etiraf etmişdir.\nÇərşənbə axşamı, 30 Avqust 2011 09:25\nBöyük Rəhbəri xalqın Qüds günü yürüşündə geniş iştirakını\nAran Radio-İslam İnqilabının Böyük Rəhbəri Həzrət Ayətullahül-üzma Xamenei bir bəyanatla Ümumdünya Qüds Günü yürüşlərində İran xalqının geniş iştirakını alqışlayıblar.\nÇərşənbə axşamı, 30 Avqust 2011 09:23\nQərbi Azərbaycanda iki milli proyekt istifadəyə verilib\nAran Radio-"Dövlət Həftəsi"ndə Qərbi Azərbaycan vilayətinə səfər edən İran İslam Respublikasının prezidenti Çaypara şəhərində Ağçay su anbarı və Urmiyə Sement Zavodunun 2-ci fazasına şamil Qərbi Azərbaycan ostanında iki milli proyektin …\nÇərşənbə axşamı, 30 Avqust 2011 09:22\n"Qərbi Azərbaycan İran diyarının ən yaxşı yerlərindəndir\nAran Radio-Qərbi Azərbaycan vilayətində Urmiyə Sement Zavodunun 2-ci fazası və Ağçay su anbar bəndinə şamil iki inşaat proyektinin açılış mərasimində çıxış edən İran İslam Respublikasının prezidenti deyib: Qərbi Azərbaycan mömin, …\nÇərşənbə axşamı, 30 Avqust 2011 09:21\nUrmiyə əhalisi Urmiyə gölünün qurumasına xüsusi diqqətin\nAran Radio-Urmiyə və Təbrizin bir qrup əhalisi bir yerə toplaşaraq Urmiyə gölünün quruması məsələsinə daha artıq diqqətin yetirilməsini istəyib.\nÇərşənbə axşamı, 30 Avqust 2011 09:16\nİran yeniyetmələri yunan-roma güləşi üzrə dünya üçüncülüyünü\nAran Radio-İran islam Respublikasının yeniyetmələrdən ibarət yunan-roma güləşi üzrə yığma komandası Macarıstanda keçirilən Güləş üzrə beynəlxalq yarışlarda 3-cü yeri əldə edib.\nBazar ertəsi, 29 Avqust 2011 09:20\nƏ.Salehi: Rusların təklifi ilə bağlı detallardan danışmaq hələ tezdir\nAran Radio-İran İslam Respublikasının xarici işlər naziri Rusiyanın "addım-addım" layihəsinin detallarından danışmağın hələ tez olduğunu bildirib.\nBazar ertəsi, 29 Avqust 2011 09:18\nAmerikalı casusların mühakiməsi İranın istiqlaliyyətinin bariz\nAran Radio-İran İslam Respublikasının baş prokuroru amerikalı casusların mühakimə edilməsini İranın müstəqilliyinin bariz nümunəsi adlandırıb.\nBazar ertəsi, 29 Avqust 2011 09:17\nİran həftədə bir yardım yükü Somaliyə göndərir\nAran Radio-İran İslam Respublikasının Qırmızı Aypara Cəmiyyətinin baş katibi deyib: İran həftədə bir yardım yükü Somaliyə göndərir.\nBazar ertəsi, 29 Avqust 2011 09:16\n1218 məhkum əfv olunub və ya cəzası azaldılıb\nAran radio-Səadətli Fitr bayramının gəlib çatması ərəfəsində İslam İnqilabının Böyük Rəhbəri Həzrət Ayətullahülüzma Xamenei Ümumi və İnqilab, Qiymətlərə Nəzarət və Silahlı Qüvvələrin Ədliyyə Təşkilatları məhkəmələrində mühakimə olunmuş 1218 məhkumun əfvi …\nBazar ertəsi, 29 Avqust 2011 09:14\nİran NATO-ya xəbərdarlıq etdi\nAran Radio-İran İslam Respublikasının xarici işlər naziri Əli Əkbər Salehi Şimali Atlantik Alyansı NATO-nun Suriyaya ehtimal olunan hər növ hücum barəsində xəbərdarlıq edib.\nPage 825 of 838


"Məsuliyyətsizlik təhlükələrə yol açır"\nKarantin rejiminin yumşaldılması vətəndaşlarımızda arxayınlıq hissi yaratdığından virusa yoluxma, ölüm sayının artmasına səbəb olub. Xüsusən də, virusdan qorunmaq məqsədilə müəyyən qadağa, qayda və tövsiyələrə belə əməl olunmur. Bunlardan ən önəmliləri tibbi maskadan istifadə, sosial məsafənin saxlanması və gigiyenik normalara riayət olunmasıdır ki, bunlara əhəmiyyət belə verilmir.\nKardioloa Qalib Şəfahət "Xalq Cəbhəsi"nə açıqlamasında bildirib ki, dayanacaqlarda, bazarlarda, metro stansiyalarının ətrafında insan sıxlığı olduğu halda sosial məsafəyə riayət edən azdır. Ölkədə qapalı yerlərdə maska taxmaq məcburi olsa da, hələ də bundan istifadə etməyənlərə rast gəlinir: "Məsuliyyətsizlik təhlükələrə yol açır. Vətəndaşlarımız bunu bilməli və qaydalara riayət etməlidirlər. Hökumətimizin bütün tədbirləri bizim sağlamlığımız üçündür, bizdən yalnız qadağa və tövsiyələrə əməl etməyimiz tələb olunur. Buna da biganəlik nümayiş etdiririk".\nOnu da qeyd edək ki, Dünya Səhiyyə Təşkilatı maska istifadəsi ilə bağlı yeni təlimatları açıqlayıb. Təlimatlara görə infeksiyanın yoluxma təhlükəsi yüksək olan bütün ictimai yerlərdə maskaların istifadəsi zəruridir. Təşkiların maska istifadəsinin əhəmiyyəti ilə bağlı yeni tövsiyələri akademik çalışmalarla sübut edilib. Bununla belə bəzi insanların maskadan istifadə etməməsi, qaydalara laqeydliyi ictimai qınağa da səbəb olur.\nAzərbaycanda sərt karantin rejimi bitsə də koronovirus təhlükəsi qalır. Bu səbəbdən qoruyucu vasitələrdən istifadə və sosial məsafəyə riayət olunması hələ də aktualdır.\nKardioloq vətəndaşlarımıza öz tövsiyələrini də verib: "Əgər sağlamsınızsa, sadəcə koronavirusa yoluxma şübhəsi olan insanın qayğısına qalarkən maskadan istifadə etməlisiniz, öskürür və ya asqırırsınızsa, maska taxın.\n3. Maska taxmaq yalnızca əllərinizi spirt əsaslı məhlulla təmizləyir və ya sabun və su ilə yuyursunuzsa, effektivdir.\nMaska taxmazdan öncə əllərinizi spirt əsaslı məhlulla təmizləyin və ya sabun və su ilə yuyun. Ağız və burnunuzu maska ilə bağlayın, üzünüzlə maska arasında boşluq olmadığından əmin olun. Maskadan istifadə edərkən ona toxunmayın, əgər toxunacaqsınızsa, əllərinizi spirt əsaslı məhlulla təmizləyin və ya sabun və su ilə yuyun. Maskanız nəm olarsa, onu yenisi ilə əvəzləyin, birdəfəlik maskaları yenidən istifadə etməyin. Sosial məsafə saxlayın, əllə görüşmək və qucaqlaşmaqdan çəkinin, ictimai nəqliyyatda, əhalinin sıx olduğu yerlərdə tibbi maskadan istifadə və sosial məsəfanin saxlanması mütləqdir".\n9 İyun 2020 10:33 448\n25 Yanvar 2021 18:57 119\n25 Yanvar 2021 18:55 119\n25 Yanvar 2021 18:50 126\n25 Yanvar 2021 18:47 119\n25 Yanvar 2021 18:31 126\n25 Yanvar 2021 17:58 140\n25 Yanvar 2021 17:49 140\n25 Yanvar 2021 16:59 154\n25 Yanvar 2021 16:53 154\n25 Yanvar 2021 16:52 147


“Çempionatda rəqabət artıb” - MÜSAHİBƏ\nFUTBOL xəbərləri 11 Dekabr 12:24\nFutzal üzrə Azərbaycan çempionatının X turunun mərkəzi oyununda EKOL və “Marafon Futsal” komandaları qarşılaşacaq. Apasport.az saytı xəbər verir ki, EKOL-un aparıcı oyunçusu, millinin heyətinə də dəvət edilən Samir Həmzəyev Futzal Federasiyasının feysbuk səhifəsinə danışıb.\n- “Marafon Futsal”la oyunöncəsi komandada vəziyyət necədi?\n- Həqiqətən də, çətin oyun olacaq. Bir müddət idi millinin heyətinə dəvət edildiyimizə görə, komandadan ayrı düşmüşdük. Artıq geri dönmüşük və hazırlıq prosesində iştirak edirik. Ancaq qələbə qazanmaq üçün meydana çıxacağıq.\n- EKOL-dan fərqli, “Marafon Futsal” liderlər qrupunda yer alıb. Debütantın ilk cəhddə boyundan yüksəyə “tullanması” sizi qıcıqlandırmır?\n- Onların çıxışını sürpriz hesab etmək olar. Məncə, güclü rəqibdilər. Bu elə oyundu ki, hər üç nəticəyə hazır olmalısan. Əslində, “Marafon Futsal”dan ilk mövsümdə bu cür yüksəliş gözləmirdim. Adətən debütantlar birinci mövsümdə çempinata uyğunlaşmağa, ritmi tutmağa çalışır. Görünür, rəqibimiz daha yaxşı hazırlaşıb.\n- Hansı komandanın üstün cəhətləri çoxdu?\n- EKOL-un hazırkı heyəti xeyli vaxtdı bir yerdə oynayır, anlaşma yaxşıdı, xətlərarası əlaqədə hansısa problem yoxdu. Rəqibimiz isə daha çox legionerlərin hesabına böyük addımlar atır. Həqiqətən də, iranlı legionerlərin komandaya çox köməyi dəyir. Onlar təcrübəli yerli futzalçılarla yaxşı tandem təşkil edirlər.\n- EKOL son 2 oyunda cəmi 1 xal qazanıb. Elə çempionata da yaxşı başlamadınız, sonradan özünüzdə güc tapdınız. Oturuşmuş heyət üçün bu nə dərəcədə normal haldı?\n- Rəqiblərimiz güclənib. İndi meydana çıxanda kimin qalib gələcəyini əminliklə demək mümkün deyil. Çünki istənilən komandanın qələbə qazanmaq şansı var. Çempionatda mübarizə, rəqabət artıb. Bu gün “Yasamal” belə, istənilən komandadan xal ala bilər. Xal itirməyimizə gəldikdə, son iki oyunda “Araz” və “FK.İD.Futsal”la qarşılaşdıq. “Araz”la oyunda çox güc itirdiyimizdən, bərpa olunmaqda çətinlik çəkdik, vaxt az oldu. Yorğunluq sözünü dedi.\n- Turnir cədvəlinə baxdıqda, mənzərənin heç də EKOL-un ürəyincə olduğunu demək mümkün deyil...\n- Bizim üçün gözlənilməz və arzulanmaz mənzərədi. Hələ çempionatın cəmi 9 turu keçirilib. Qarşıda daha 19 tur var və çox suallara cavab tapılacaq. Vacib olan mövsümün sonundakı turnir cədvəlidi. Öz yerimizi tutmalıyıq.\n- Hansı komanda yaxşı, hansı gözlədiyinizdən aşağı çıxış edir?\n- “FK.İD.Futsal”dan çox şey gözləyirdim. Çünki heyətləri təcrübəli futzalçılardan qurulub. Bu komanda iddialı hesab edilən komandalara qarşı layiqli mübarizə aparırlar, amma elə matçları uduzurlar ki.... “Marafon Futsal”la “Neftçi”İK-nı yaxşı mənada fərqləndirərdim. “Neftçi”nin “Araz”la heç-heçə etməsi və “Marafon Futsal”ı məğlub etməsi güclü olduqlarını göstərir. Yayda heyətlərində dəyişiklik etdiklərinə görə, komanda indi-indi özünə gəlir.\n- Uzun fasilədən sonra millinin toplanışına dəvət olunub, İranda keçirilən turnirdə iştirak etdiniz. Turnirlə bağlı təssüratınız necədi?\n- Hər bir turnirin səviyyəsini iştirakçıları müəyyənləşdirir. Avropa çempionatına hazırlıq baxımından vacib turnir oldu. Rəqiblərimizin son 2 ildə qatıldıqları turnirlərdə əldə etdikləri nəticələr güclərini ortaya qoyur. İran dünya üçüncüsü, Rusiya finalçı, Qazaxıstan isə Avropa üçüncüsüdü. Əlavə şərhə ehtiyac yoxdu. İrana qarşı komandamız çox yaxşı mübarizə apardı. Rusiyaya uduzsaq da, Qazaxıstanı üstələdiyimiz halda, sonradan hesabda geri düşdük. Buna rəğmən, yekunda xal qazanmağı bacardıq. Bu turnirdə baş məşqçi təbii ki, yeni taktiki gedişləri, “ev tapşırıq”larını yoxladı.\n- Nəticəni normal hesab etmək olar?\n- Əlbəttə, əldə edilən nəticə pis deyil. Reytinq cədvəlinə diqqət yetirsək, rəqiblərimizin hamısının bizdən irəlidə olduğunu görərik. Yaxşı sınaq oldu, bunu bəhrəsini Avropa çempionatında görmək mümkündü. Baş məşqçi boşluqları, səhvləri, çatışmazlıqları təsbit etdi. Qarşıdakı təxminən 2 aya yaxın vaxtda bunları aradan qaldırmaq lazımdı.


Ana Sayfa / Məqalələr / “Altay” teorisindən əl çəkməyin vaxtı çatmışdır\n“Bizim hər şeyimizi əlimizdən alsalar da, çörəklə imtahana çəksələr də, qələmimizi ala bilməzlər”\n70-ci illərin sonunda bir qrup rus alimi Bakıya gəlib elmi disputda iştirak etdilər. Elmi mübahisənin əsas mövzusu qədim midiyalıların farsköklü olmasını gənc azərbaycanlı alimlərə sübut etmək idi. Rus alimlərindən professor Lifşits bildirdi ki, midiyalıların indiyədək gəlib çatmış iki sözü (“spaka” – köpək və “baqa” – “tanrı”) fars mənşəlidir. Bununla da midiyalıların farsköklü olması şübhəsizdir. Bu zaman gənc dilçi alim Firudin Cəlilov (Ağasıoğlu) öz etirazını bildirdi. Gənc ziyalı rus professorundan soruşdu: “Bəyəm siz bilmirsiniz ki, rus slavyanşünasları, dilçiləri, o cümlədən, akademik Trubaçev öz elmi əsərlərində göstərmişlər ki, “spaka-sobaka-supa” sözləri slavyan, şərqi hind-avropa dillərinə Türk dillərindən (köpək) keçmişdir? “Baqa” sözü “tanrı” anlamında Orxon-Yenisey və Göktürk yazılarında da var. Özü də “Baqa” sözünə farslaraqədərki Ön Asiyanın Assur, Urartu yazılarında rast gəlinir. İkincisi, lap elə tutaq ki, bu iki söz fars mənşəlidir. İki sözə görə bir etnosu hansısa dilə bağlamaq nə qədər məntiqə uyğundur? Ona qalsa, onda rusları yunanlara bağlamaq lazımdır, çünki rus dilində yetərincə yunan sözü var. Ya da azərbaycanlıları ərəblərə bağlamaq olar; Azərbaycan dilində ərəbköklü sözlər az deyil?!”. Gənc alimimizin məntiqli sualı qarşısında rus paniranisti cavabsız durdu, mızıldanıb pərt halda yerinə keçib oturdu… Görkəmli Azərbaycan türkoloqu, Türk tarixinin və dilçiliyinin qaranlıqlarına öz elmi əsərləri ilə işıq salmış, beynəlxalq türkoloji konfranslarda dəfələrlə fəxri adlara layiq görülmüş Firudin Ağasıoğlu ilə müsahibəni sayğılı oxucularımızın diqqətinə çatdırırıq.\n— Firudin bəy, hal-hazırda hər hansı bir təhsil və ya tədqiqat mərkəzində işləyirsinizmi?\n— Son 15 ildə heç yerdə işləməmişəm. Axırıncı iş yerim millət vəkili kimi Milli Məclisdə idi, o da 1995-də bitdi. Universitetdəki müəllim vəzifəsindən də çıxartdılar. Əliyar Səfərli, Süleyman Əliyarlı və mənim kimi bir neçə milli ruhlu alimlərin unuversitetdən uzaqlaşdırılmasının bir adı var: Antimilli irticanın 37-ni quduzcasına davam etdirməsi. Ancaq vaxt gələcək ki, dövlətin adından istifadə edərək öz qara niyətlərini gerçəkləşdirən bu çətə ədalət divanında cavab verəcəkdir.\nBizim hər şeyimizi əlimizdən alsalar da, çörəklə imtahana çəksələr də, qələmimizi ala bilməzlər. O qələm işləyir, artıq cild-cild kitablar yazılıb.\n— Sizin türkologiya və türk tarixi üzrə tədqiqatlarınız dəfələrlə Türkiyədə, digər türk respublikalarında və Avropada nəşr edilib. Azərbaycanda tariximizin dərinliklərinə işıq salan, erməni və digər anti-türk saxtakarlığını ifşa edən tədqiqatlarınız niyə dərc edilmir? Təhsil və tədqiqat sistemində Sizə ehtiyac olduğu halda Sizin kənarda qalmağınızı nə ilə izah edərdiniz?\n— Azərbatcan xalqının islamaqədərki tarixi haqqında yazdığım “9 Bitik” siyasətdən uzaq olsa da, 20 ildir ki, əlyazma şəklində durur. Onu çap edən yoxdur. İmkanı olanların milli qeyrəti, milli qeyrəti olanların da maddi imkanı çatmır. Halbuki o kitablar yeni “Urmu teoriyası” əsasında yazılıb və bugün gerçək tariximizi öyrənmək istəyənlərə, yenicə formalaşmağa başlayan dövlətçiliyimizə çox lazımdır.\nSiz mənim kənarda qaldığımı deyirsiniz. Əslində, mən kənarda deyil, tariximiz haqqında yeni konsepsiyanın mərkəzindəyəm. Dünyanın hər yerindən mənə suallar ünvanlanır, mən də onlara ya internet ya da efir vasitəsilə cavab verirəm. Bu ilişkilər şox intensiv davam edir.\nBakıda bir neçə gənclər təşkilatı (QHT) var ki, mənimlə daim əlaqə saxlayır, tədbirlərinə dəvət edirlər. Hərdən onlar üçün məruzələr də oxuyuram. Gördüyünüz kimi, məni tələbələrdən ayırsalar da, onlar məni axtarıb tapır, görüşlər keçirir. Gənclərin içində sağlam düşüncəli, milli ruhlu, dövlətini, xalqını sevənləri görəndə qürur duyuram. Çünki cəmiyəti, ziyalıları riyakarlığa alışdıran, bütöv ölkəni manısxanaya çevirən çətənin harınları qarşısında onların intellektli tutumunu, gələcəyin mili ziyalılarını, siyasət, dövlət, iş, elm adamlarını görürəm.\n— Türk dilinin və ilkin türklüyün Ata Vətəninin Ön Asiya köklü olması barədə məsələnin aktuallığı barədə danışmanızı istərdik\n— İki əsrdən çoxdur ki, türkləri monqollarla bağlayan, Mərkəzi Asiyanı Atayurdu göstərən, öncə “Ural-Altay”, sonra da “Altay” teorisi var. Türkləri köçəri xalq kimi tədqim edən “alimlərin” işinə yarayan bu yanlış teoriyadan, daha doğrusu, sübut olunmamış fərziyyədən əl çəkməyin vaxtı çatmışdır. Ona görə biz türklərin ilkin Atayurdunun Ön Asiyada olduğunu gündəmə daşıyan yeni “Urmu” teorisini irəli sürmüşük. İnşallah, növbəti müsahibələrin birində bunun üzərində ayrıca dayanarıq.\n— Azərbaycan Türklərinin genezisini vaxtilə sovet, erməni, Avropa və fars tarixşünaslığı “türkləşmə”, yəni assimilyasiya kimi göstərirdilər. Qiyasəddin Qeybullayev, bir sıra tarixçilərimiz və dilçilərimiz isə, bunu yerli və gəlmə türklüyün konsolidasiyası kimi izah edirdilər. Ümumiyyətlə, bu konsepsiyaların hansı Sizcə daha əsaslı və arqumentləşdirilmişdir?\n— Elmi ədəbiyatda “türkləşmə” damğası bu gün mövcud olan bütün türk xalqlarına, o cümlədən, azər türklərinə də vurulur. Bunun siyasi nədənləri vardır, elmi əsası isə yoxdur. O ki, qaldı bizim soykökümüz ilə bağlı mövcud konsepsiyalara, onlara mənim münasibətim bəllidir. Bu haqda mənim başqalarından fərqlənən öz konsepsiyam var. Onunla tanış olmaq istəyənlər Həsən Əzizoğlunun (Həsənovun) 2007-ci ildə çap olunmuş “Türklüyümüz” adlı kitabı oxusunlar. Bu haqda internetdə müxtəlif saytlarda yer alan “Azərbaycan Tarixi (Konsepsiyalar)” başlıqlı yazıda da məlumat var.\n— Klyosovun nəzəriyyəsinə baxışınız\n— Klyosovun fərziyəsi maraqlı olduğu qədər də ziddiyətlidir. Eyni durum türklərin Ön Asiyaya gəlişini daha qədimlərə çəkən rus alimlərindən A.M.Xaritonovun baxışında da görünür. Keçmiş Nostratik teorisinin xromosom (qaploqrup) ilə izah olunması (Klyosov) və paleolinqvistika (Xaritonov) üzərində qurulan bu baxışlar bir tərəfdən türk dilinin Ön Asiya mənşəli ola biləcəyinə etiraz etmir, digər tərəfdən, türk etnosunun Altay mənşəli avropoidlər olmasını savunur, yəni ənənəvi Atayurd problemindən ayrıla bilmir. Hər halda, hər iki alimin türklərin mənşəyi ilə bağlı yazıları gerçəkliyə doğru atılmış kövrək addımlardır, onun möhkəmlənməsi, elmi sistemə oturması yazarların “9 Bitiklı” tanış olmasından asılıdır. Bu bitikləri oxusalar, çoxlu elmi bəlgələrlə daha doğru yola çıxa bilərlər.\n— Hal-hazırda tarix və dilçilik elmimiz qarşısında duran problemləri göstərərdiniz\n— Ən böyük problem savadsızlıqdır, ən dəhşətlisi isə savadsız birinin yazdığı əsərdəki “elmi” iddiaları və bu iddiaları da başqalarının qaynaq kimi göstərməsidır.\n— Sizə öz dərin minnətdarlığımızı bildirir, elmi yaradıcılığınızda uğurlar arzulayırıq.\nSöhbətləşdi: Pərviz Elay\n“Millətçilik” qəzeti 4 sentyabr 2010-cu il\nSonraki yazı: Haylar necə erməni oldu?


Günəş sistemində ən isti yer - Vikipediya\nGünəş sistemində ən isti yer\nBir çoxumuz üçün bura Günəşdir. Ancaq təəssüflər olsun ki,bu doğru deyildir.Çünki Günəş sisteminin ən isti yeri Günəşdə deyil,Yupiterdədir.\nYupiterində Dünyada olduğu kimi maqnit sahəsi vardır.Təbiiki bu sahə bizimki ilə müqayisə olunmayacaq qədər böyük və güclüdür.Yupiterin bu nəhəng maqnit sahəsinə tutulan yüklü kosmik zərrəciklər,yenə Dünyamızda olduğuna bənzər "Van Allen Qurşaqları" əmələ gətirir.Bu radiasiya qurşağını əmələ gətirən isti zərrəciklərin mənbəyi; Günəş,Yupiterin özü və peyklərindən gələn qazlar,ionlar və atomaltı zərrəciklərdir.\nYupiterdən 3 milyon km məsafədə başlayıb onlarca milyon km uzağa uzanan böyük radiasiya qurşaqlarında qravitasiya,zərrəcik bombardımanı,sürtünmə və başqa yollarla inanılmaz yüksək enerjilərə məruz qalan bu zərrəciklər o qədər isinir ki,istiliyi 200 milyon santigrad dərəcədən daha çox olur.Bu,Günəş sistemi daxilində bildiyimiz ən yüksək istilikdir.\nMüqayisə üçün deyək ki,Günəşin səth temparaturu 5-6 min,nüvəsindəki istilik isə 13-15 milyon santigrad dərəcədir.Günəşin korona təbəqəsində də maqnetik sahələr\nsəbəbi ilə çox yüksək istiliklər meydana gəlir,amma bu istilik Yupiterin maqnit sahəsində olduğu kimi yüz milyonlarca dərəcə deyil,bir neçə milyon santigrad dərəcə civarındadır.\nBurada onu qeyd etmək lazımdır ki,maqnit sahəsi içindəki radiasiya qurşaqlarında yer alan bu zərrəcik və qazların arasında olsanız yanmaz və isinməzsiniz.Çünki zərrəcik sıxlığı çox düşükdür.\nDünya atmosferi içində bizlər hər kub santimetrə milyardlarla atom olan bir mühit içində yaşayırıq.Bu qədər çox sayda atom ,həm təmas həmdə şüalanma yolu ilə sıx istilik transferi yaşanmasına səbəb olur. Dolayısı ilə gündəlik hisslərimizlə "bir yer istidirsə,orada qaldığımızda isinərik" şəklində düşünürük.Oysa bu Dünya səthində doğru,ancaq kosmosboşluğundakı quruluşlar üçün doğru deyildir.\nYupiterin maqnit sahəsindəki zərrəcik/atom sıxlığı hər kub santimetrdə bir neçə atomdan çox deyildir.Dolayısı ilə həddindən çox isti olsalar belə bu zərrəciklər diqqətə almağa dəyər bir istilik transferinə səbəb olmazlar.Bu aşağı sıxlıq səbəbi ilə tək-tək ölçüldüklərində yüzlərcə milyon santigrad dərəcəyə çatan istilikləri çevrələrini isitməyə yetərli deyildir.\nYəni bu qurşağın çevrəsindəki hər hansı bir peyki və ya planeti azacıqda olsa isitməsi mümkün deyil. ununla bərabər istilik şəklində zərər verməsələr belə,çox yüksək\nradiasiya səviyyəsi hər bir formada həyatda qalmanıza icazə verməyəcəkdir.\nMənbə — "https://az.wikipedia.org/w/index.php?title=Günəş_sistemində_ən_isti_yer&oldid=4213782"\nBu səhifə sonuncu dəfə 27 yanvar 2018 tarixində, saat 09:43-də redaktə edilib.


Bahar Muradova iordaniyalı səfirlə\n17:48 21 Yanvar 2021 Oxunub : 1292\nAilə, Qadın və Uşaq Problemləri üzrə Dövlət Komitəsinin sədri Bahar Muradova İordaniya Haşimilər Krallığının ölkəmizdəki fövqəladə və səlahiyyətli səfiri cənab Sami Asem Ğoşehlə görüşüb.\nKomitənin Mətbuat Xidmətindən Azvision.az -a verilən məlumata görə, qonağı salamlayan Bahar Muradova, görüş təşəbbüsünə görə təşəkkürünü bildirib. Ölkələrimiz arasında əməkdaşlığın tarixi köklərə malik olduğunu vurğulayan Komitə sədri, bu münasibətlərin yüksələn xəttlə inkişaf etdiyini və ölkələri təmsil edən qurumlar arasında mövcud əməkdaşlığın daha da inkişaf etdirilməsi üçün imkanlar yaratdığını bildirib.\nGörüşdə səfirliyin nümayəndəsi Nemət Ağalı və Komitənin Xarici əlaqələr və protokol xidməti şöbəsinin müdiri Səbinə Manafova da iştirak edib. Görüşün sonunda xatirə şəkli çəkdirilib.\nTeqlər: Bahar-Muradova İordaniya


Sorosun Türkiyədə fəaliyyəti şəffaf olub - MƏŞHUR SİYASİ MƏHBUS KAVALA İTTİHAMLARA CAVAB VERİR - Günün Səsi Sorosun Türkiyədə fəaliyyəti şəffaf olub - Günün Səsi\nSorosun Türkiyədə fəaliyyəti şəffaf olub - MƏŞHUR SİYASİ MƏHBUS KAVALA İTTİHAMLARA CAVAB VERİR\nTürkiyədəki məşhur “Gəzi Parkı” olaylarına görə ömürlük həbsə məhkum edilən tanınmış ictimai xadim və iş adamı Osman Kavala vəkilləri vasitəsilə “BBC Türkcə”nin suallarını cavablandırıb.\nHaqqında edilən bəzi şərhlərin əksinə olaraq, saxta ittihamlarla məhkum olunduğunu deyən Kavala , Corc Sorosun Türkiyədə gizli fəaliyyətinə dair iddialara da münasibət bildirib.\nGununsesi.info Osman Kavala ilə müsahibənin tərcüməsini təqdim edir:\n– Əvvəlcə həbsxana həyatınızdan bir az danışa bilərsinizmi? Günün necə keçir?\n-Kitab oxuyuram, qəzet oxuyuram, gələn məktubları oxuyuram, cavab yazmağa çalışıram. Televizora baxıram, həyətdə gəzirəm, yuxarıda yuvası olan sərçələrə qulluq edirəm. Nədənsə, hər zaman eyni şeyi etmək insanda vaxtın tez keçdiyini hiss etdirir.\n-Hansı telekanallara, hansı verilişlərə baxırsınız? Nə oxuyursan?\n– Halk TV-yə, Fox TV-də “Zəngli saat” proqramına, TRT2-də nümayiş olunan filmlərə, konsert çəkilişlərinə, ara-sıra incəsənət və ədəbiyyat proqramlarına baxıram. Daha çox ədəbi əsərlər oxuyuram.\n–Bəzi açıqlamalarınızda mühakimə edildiyiniz işlərlə “Ergenekon”, “Balyoz” kimi işlər arasında paralellər aparmısınız. Sizcə, bu hallar hansı baxımdan oxşardır?\n– Əsas oxşarlıq, siyasi cəhətdən pis hesab edilənlərin ləğvi və cəzalandırılması üçün məhkəmə sistemindən istifadə edilməsidir. Heç bir cinayət fəaliyyəti ilə məşğul olmayan, bir-biri ilə yaxın münasibətdə olmayan, hətta bir-birini tanımayan şəxslərin gizli təşkilat kimi fəaliyyət göstərməsi, dövlət çevrilişinə zəmin yaratması, dövlət çevrilişi üçün xaos mühiti yaratmaq kimi əsassız ittihamlar irəli sürülür.\nBu hallarda onlara hüquqi normalar əsasında deyil, siyasi prioritetlərə və siyasi mesajlara görə rəftar edilir.\n-Bəzi açıqlamalarınızda keçmişdə Gülən təşkilatının istifadə etdiyi üsulların “Gəzi məhkəməsi”ndə istifadə edildiyini iddia edirsiniz. Bu üsullar hansılardır?\n-Təqsirləndirilən şəxsləri gözdən salmaq üçün verilişlər aparılır, ifadələr verilir, belə bir təsəvvür yaradılır ki, bu adamlar günahsız deyillər. Beləliklə, qanunsuz hərəkətlərin qanuni qəbulu üçün razılıq formalaşır. Bu baxımdan bu iddialar həm də ideoloji diskusiyalara xidmət edən və qavrayış yaratmaq məqsədi daşıyan nümayiş işi kimi fəaliyyət göstərir. İddialar zamanı yalançı donos məktublarından və gizli şahidlərdən də istifadə olunur.\nSizcə, uzun müddət keçsə də, hakimiyyətin “Gəzi aksiyaları”na maraq göstərməsinin səbəbi nədir? Sizcə, niyə Gəzi etirazları ilə hesablaşma görüntüsü var?\n-Gəzi aksiyalarında yüz minlərlə insan iştirak edib və onların iştirakının səbəbləri müxtəlif olsa da, azadlıqların məhdudlaşdırılması ilə bağlı narahatlıq və təhlükəsizlik qüvvələrinin həddən artıq və nizamsız güc tətbiqinə reaksiya göstərməsi qəbul edilmiş reallıqdır. ” 15 iyul”çevriliş cəhdindən sonra baş verənlər, xüsusilə də prezident üsul-idarəsi də oxşar narahatlıqlara səbəb olub.\nGörünən odur ki, seçkilərə qədər prosesdə təzyiq siyasəti getdikcə daha çox davam edəcək. Belə bir mühitdə, güman edirəm ki, “Gəzi”nin xarici güclərin hökuməti devirmək cəhdi olduğu uydurması davam edəcək. Düşünürəm ki, tədbir təkcə keçmişlə bağlı deyil, gələcəkdə nələrin baş verəcəyi ilə bağlıdır.\n-Soros məsələsi Türkiyədə müəmmalı mövzuya çevrilib. Bu sirri bir az arxada qoymaq üçün Corc Soros və ona bağlı təşkilatların Türkiyədəki fəaliyyəti haqqında məlumat verə bilərsinizmi?\n– Hesab edirəm ki, “Sorosizm”in Türkiyədə müəmmalı bir məsələyə çevrilməsində Sorosun ölkəyə qarşı gizli və dağıdıcı fəaliyyət göstərməsi ilə bağlı hakim dairələrin iddiaları mühüm rol oynayıb. Sorosun yəhudi olması da onun gizli və məkrli planlar həyata keçirməsi ilə bağlı yayılan xəbərlərə cazibə elementi əlavə edir. Casusluqda ittiham olunduğum ikinci ittihamnamədə Sorosa bağlı təşkilatların ümumbəşəri mədəniyyəti yayaraq milli mədəniyyətləri korladığı və bununla da dünyaya hakim olmağa çalışdığı iddia edilmişdi. Bu, açıq-aydın yəhudilər haqqında antisemitizm sui-qəsd nəzəriyyələrini yada salır.\nÖlkəmizdə Sorosla bağlı olan yeganə qurum Açıq Cəmiyyət Fondu idi. Avropa İttifaqının demokratikləşmə proqramları ilə tam üst-üstə düşən məsələlər üzrə vətəndaş cəmiyyəti layihələrinə dəstək verdi. Hansı layihələrə nə qədər dəstək verdiyini də öz internet səhifəsində və nəşrlərində açıq elan edib. Sorosun ölkəmizdə gizli fəaliyyət göstərməsi iddiası onun ideoloji baxışını əks etdirən konspirasiya nəzəriyyəsinin məhsuludur.\n-Corc Soros və ona bağlı təşkilatlarla münasibətiniz necə idi?\n-Ölkəmizdə Açıq Cəmiyyət Fondu yaradılmazdan əvvəl qeyri-hökumət təşkilatlarına Sorosun vəsaitləri hesabına dəstək əlaqə bürosu vasitəsilə həyata keçirilirdi. Məni layihələri qiymətləndirən məsləhət şurasına dəvət etdilər. Daha sonra dəstək fəaliyyətlərinin daha institusional və şəffaf olması üçün Türkiyə qanunlarına uyğun bir vəqfin yaradılması qərara alınıb. Təsisçilər arasında olmuşam və idarə heyətinin üzvü kimi fəaliyyət göstərmişəm. Mənim heç vaxt idarə heyətinin digər üzvlərindən fərqli mövqe və səlahiyyətim olmayıb.\n–Sizcə, Corc Sorosa bağlı bir təşkilat tərəfindən maliyyələşdirilən bir təşkilat və ya layihənin siyasi cəhətdən tam müstəqil olması mümkündürmü?\n-Fonddan dəstək almaq üçün göndərilən layihələr öz mövzularını yaxşı bilən hörmətli vətəndaşlarımızdan ibarət məsləhət şurası tərəfindən nəzərdən keçirilir və müsbət hesab etdiyi layihələri İdarə Heyətinin təsdiqinə təqdim edir. Siyasi motivlərlə hansısa layihəyə müdaxilə olunduğunu və ya rədd edildiyini xatırlamıram. Amma siyasi təşəbbüs kimi məna kəsb edən layihələr həyata keçirənlər, siyasi münasibəti əks etdirən fəaliyyətlər həyata keçirənlər onsuz da Açıq Cəmiyyət Fonduna dəstək üçün müraciət etmirlər.\nBelə hallarda Açıq Cəmiyyətdən maliyyə almağın məqsədəuyğun olmadığı aydındır. Düzünü desəm, iştirak etdiyim siyasi təşəbbüslər üçün Açıq Cəmiyyət Fondunun vəsaitlərindən yararlanmaq fikrim olmayıb. Türkiyə Ukrayna və ya Gürcüstan deyil, o, uzun müddətdir ki, demokratik müxalifət ənənələrinə və güclü siyasi dinamikaya malik ölkədir. Vətəndaş cəmiyyəti sahəsində həyata keçirilən layihələr siyasi tarazlığa təsir göstərmir.\n–Ədalət və İnkişaf Partiyasının hakimiyyəti dövründə hakim dairələrin həm Corc Sorosla, həm də ona bağlı olan təşkilatlarla bir müddət münasibət qurduğunu görürük. Bu münasibətlə bağlı müşahidələriniz nədir? Bu necə münasibətdi? Bəs sizcə, hakim dairələr nə vaxt və niyə Corc Soros və onun yaradıcılığını tənqid etməyə başlayıblar?\n-Hökumətə yaxın bəzi media orqanlarında Sorosla bağlı neqativ və ittiham xarakterli yazılar olub, lakin Corc Soros ölkəmizə səfər edəndə dövlət rəsmiləri ilə də görüşüb. Bilirəm ki, sonuncu belə görüş 2015-ci ildə olub. Sorosun hökumətə qarşı fəaliyyət göstərdiyi, Gəzidə hökuməti devirmək cəhdini planlaşdırdığı və maliyyələşdirdiyinə dair absurd fikirlər oldu.\nDüşünürəm ki, Soros ətrafında məxfilik anlayışından istifadə edərək xarici düşmən yaradılır və “Sorosizm”dən qeyri-müəyyən bir ittiham kimi istifadə edilir, sevmədikləri fəaliyyətləri cinayət hesab edirlər.\nPrevious Abdin Fərzəliyev Pirəkəşkül-Qobustan kəndlərinin sakinlərini dinləyib\nNext Milliyə gedənlərin istirahəti demək olar ki, olmayacaq


Təhqiramiz söz "Keşlə"nin futbolçusuna baha başa gəldi Sportinfo.az\nTəhqiramiz söz "Keşlə"nin futbolçusuna baha başa gəldi\nSportinfo.az xəbər verir ki, iclasda 1-ci divizionun 14-cü, əvəzedicilərin yarışının isə 16-cı turunda baş vermiş qayda pozuntuları ilə bağlı qərarlar qəbul olunub.\n1-ci divizionun “Turan Tovuz” - MOİK matçında qonaqların 4 futbolçusu sarı vərəqə ilə cəzalandığı üçün klub 80 manat cərimə olunub.\n“Xəzər” - “Sabah” matçının 83-cü dəqiqəsində qonaqların futbolçusu Şirməmməd Məmmədovun ikinci sarı vərəqə alaraq meydançadan kənarlaşdırıldığı üçün futbolçu 1 oyunluq cəzalanıb. Klub futbolçusunun qayda pozuntusuna görə 20 manat cərimə ödəməli olacaq.\nƏvəzedici heyətlərin “Kəpəz” - “Keşlə” matçında qonaqların futbolçusu Oleq Hüseynov rəqib futbolçuya qarşı təhqiredici ifadələr işlətdiyinə görə meydançadan kənarlaşdırıldığı üçün 3 oyun cəzalanıb, klub 800 manat cərimə olunub.\nTarix: 21 Fevral 14:24 Oxunub: 234 Müəllif: Sportinfo.az\n"Neftçi”nin yeni "koç"u: "Mənə məğlubiyyətlə barışmayan, əzmkar futbolçular lazımdı"\nQurbanov - "Neftçi”nin əvəzedicilərinin yeni baş məşqçisi\n"Zirə" baş məşqçisini razı salmadı, vəzifəsindən getdi\n“Neftçi” 3 məşqçini göndərdi, indi növbədə kimlərdi?\nÜz vurdu, saxladılar


Aqşin məmur yazıçılara qarşı - “Onların teatra total nəzarəti...”\n28 Yanvar 2016 11:36\nBu günlərdə televiziya verilişlərinin birində qonaq olan şair Aqşin Yenisey əsərləri teatrların repertuarını bəzəyən tanınmış dramaturq Elçin Əfəndiyev və Hüseynbala Mirələmovun ünvanına ağır ittihamlar səsləndirib.\nO, bildirib ki, bu gün teatrlarda məmur yazıçıların monopoliyası hökm sürur. Şair məmur yazıçıların əsərlərinin uğursuz olduğunu deyib: "3-4 il bundan əvvəl təsadüfən Hüseynbala Mirələmovun tamaşalarından birinə baxmışdım. Deyəsən, "Gəlinlik paltarı" tamaşası idi. Heç də uğurlu əsər deyildi".\nAkademik Milli Dram Teatrın aktyoru, Əməkdar artist Füzuli Hüseynov isə şairin ittihamlarının əsassız olduğunu deyib. AzNews.az-a danışan aktyor zəif əsərin teatrda uzun müddət yaşaya bilmədiyini deyib: "Mən Aqşin Yenisey kimi düşünmürəm. Teatrda heç vaxt zəif əsər yaşaya bilməyib".\nF.Hüseynov dramaturqları ittiham edən şairi fakt qarşısında qoyub: "Aqşin bəy də pyes yazıb müraciət etsə şəxsən mən sevinərdim".\nŞair Aqşin Yeniseyin aktyora cavabı isə gecikməyib. Aktyor AzNews.az-a açıqlamasında ittihamlarını belə əsaslandırıb: "İndi mən yalnız Füzuli bəy sevinəcək deyə pyes yazım? Söhbət mənim yazıb-yazmamağımda deyil. Teatrların qapısı bu gün istedadı olan gənclərə nə qədər açıqdır? Gəncliyi düşündürən mövzulara Azərbaycan teatr səhnələrində yer varmı? Bu günkü teatrlar yazılan pyeslərə qonorar vermək iqtidarındadırlarmı? Teatrı məmur-dramaturqların total nəzarətindən çıxarmaq üçün aktyor-rejissor həmrəyliyi mövcuddurmu? Bu suallara cavab vermək lazımdır".\nXatırladaq ki, Akademik Milli Dram Teatrının repertuarında Elçin Əfəndiyevin "Sənətkarın taleyi", "Şekspir", "Qatil" , Hüseynbala Mirələmovun "Xəcalət", "Gəncə qapıları" tamaşaları yer alıb.


“İndi görək özəl bağçada işləyən rəsmi işləyir?” - MINVAL.INFO\nPandemiya dövründə Nazirlər Kabineti tərəfindən 4 aprel 2020-ci il tarixli təsdiq edilmiş müvafiq Tədbirlər Planına əsasən zərərçəkmiş sahələrə dəstək göstərilməsiylə bağlı proqram açıqlanıb. “Qafqazinfo” xəbər verir ki, hökumətin dəstək proqramı müxtəlif sahələri əhatə edir. Dövlət dəstəyi çərçivəsində fərdi sahibkarların muzdlu işçilərinə ödədikləri əməkhaqqının bir hissəsinin dövlətin ayırdığı vəsait hesabına ödənilib, fərdi (mikro) sahibkarlara isə birbaşa maliyyə dəstəyi göstərilib. Burada həm hüquqi, həm də fiziki şəxslərin işçilərinin maaşı ödənilməsi nəzərə alınıb.\nBundan əlavə, fiziki şəxslərə vergilərlə bağlı müəyyən güzəştlər də edilib. Belə ki, mexanizm çərçivəsində pandemiyanın zərər vurduğu fəaliyyət sahələrində sahibkarlıq fəaliyyəti göstərən 300 min fərdi sahibkara dövlət tərəfindən 80 milyon manat həcmində maliyyə dəstəyi göstərilib. Bu maliyyə yardımı 2019-cu ildə vergilərini, məcburi dövlət sosial sığorta haqlarını və işsizlikdən sığorta haqlarını ödəmiş vergi ödəyicilərinə şamil edilib. Bunlar vergi azadolmaları, vergi güzəştləri, vergi tətilləridir.\nHüquqi şəxsləri isə narahat edən əsas məsələ müəyyən vergi güzəştlərinin onlara şamil edilməməsiylə bağlıdır.\n“Qafqazinfo” bu məsələni araşdırıb. Gələcəkdə hər hansı pandemiya hallarıyla rastlaşan zaman hüquqi şəxslərə də dəstək proqramının daha əhatəli olması üçün hansı addımların atılmalı olduğunu iqtisadçı ekspert Samir Əliyevlə aydınlaşdırıb.\nƏvvəlcə isə, mövzuya keçmədən qabaq fiziki və hüquqi şəxs anlayışlarına bir daha diqqət yetirməyimiz önəmlidir.\nMülki Məcəllənin 24-cü maddəsinə əsasən fiziki şəxs hüquq münasibətlərində öz adından iştirak edən insan fərdidir.\nAzərbaycanda bütün vətəndaşlar, ölkənin ərazisində daimi yaşayan və ya müvəqqəti qalan әcnәbilәr və vətəndaşlığı olmayan şəxslər fiziki şəxslər hesab olunur. Vergi Məcəlləsinin 13.2.3 maddəsinə əsasən fiziki şəxs – Azərbaycan vətəndaşı, əcnəbi və vətəndaşlığı olmayan şəxsdir.\nMülki Məcəllənin 43-cü maddəsinə əsasən hüquqi şəxs qanunla müəyyənləşdirilən qaydada dövlət qeydiyyatından keçmiş, xüsusi yaradılmış elə bir qurumdur ki, mülkiyyətində ayrıca əmlakı vardır, öz öhdəlikləri üçün bu əmlaka cavabdehdir, öz adından əmlak və şəxsi qeyri-əmlak hüquqları əldə etmək və həyata keçirmək, vəzifələr daşımaq, məhkəmədə iddiaçı və ya cavabdeh olmaq hüququna malikdir.\nBelə ki, hüquqi şəxsin müstəqil balansı olmalıdır. Vergi Məcəlləsinin 13.2.2. maddəsinə əsasən hüquqi şəxs – Azərbaycanın və ya xarici dövlətin qanunvericiliyinə uyğun olaraq hüquqi şəxs statusunda yaradılmış müəssisə və təşkilatlardır.\nİqtisadçı ekspert S. Əliyev bildirib ki, pandemiya dövründə dövlətin hüquqi şəxslərə kömək etmədiyini demək düzgün olmazdı: “Həmin müəssisələrin işçilərinin maaşının ödənilməsi az məsələ deyil. Bu kifayət qədər vəsaitdir. Hüquqi şəxslərlə bağlı əsas açıq qalan məsələ icarə haqlarıyla bağlı idi. Rusiyada və Amerikada bununla bağlı hüquqi şəxslərə müəyyən güzəştlər edildi. Bizdə də əmlak və torpaq vergisindən azad olunma var idi. Biz məsələni bu cür qoya bilmərik ki, hüquqi şəxs fiziki şəxs kimi yardım ala bilsin. Hüquqi və fiziki şəxslərin özlərinin ayrı istiqamətləri var. Xüsusilə iri, böyük kollektivi olan müəssisələr hüquqi şəxs olmağa daha münasibdir. Burada əsas məsələ icarə xərclərinin olması və gəlir məsələsidir.\nMəsələn, ƏDV ilə bağlı müəyyən bir güzəştlərin olması daha yaxşı olardı. Çünki hüquqi şəxs hər hansı məhsul istehsal edir.\nDigər məsələ isə maliyyə ilə bağlıdır. Bu sektorun da kreditə əlçatanlılığı olmalıdır. Bununla bağlı proqramda zəmanət verilmə mexanizmi nəzərdə tutulmuşdu.\nƏsas problem odur ki, bizdə hüquqi şəxslər qiymətli kağızlar bazarının iştirakçısı deyillər. Bizdə olan səhmdar cəmiyyətlərin əksəriyyəti dövlətindir. Bunların bazarda heç bir səhmləri yoxdur. Yaxud da bizim hüquqi şəxslər istiqraz buraxmağa maliyyə sərf etmir. Barmaqla sayılacaq sektorlarda bu 1 faiz həcmində var. Belə böhranlarda nə baş verir? Dövlət gedib həmin hüquqi şəxsin maliyyə dəstəyi üçün istiqrazlarını alır. Çünki şirkətə pul lazımdır. Bizdə o yoxdu axı? Hökumət hansı istiqrazı alsın? Bu baxımdan bizdə hökumətin hüquqi şəxslərə dəstək verməsi imkanlarını məhdudlaşdıran amillərdən biri də məhz hüquqi şəxslərin şəffaf işləməmələridir.\nİkincisi isə korporativ idarəetmə sisteminin qurulmaması onları dəstəkdən kənarda qoydu. Bu iki səbəb hökumətin dəstəyini məhdudlaşdırdı.\nOnlar işçini işlədiblər, amma rəsmiləşdirməyiblər. Dövlət işçinin maaşını verə bilmir. Yaxud da maaşlarının bir hissəsini gizlədiblər. Tutaq ki, 300 manat pul rəsmiləşdirir, amma işçiyə 1000 manat maaş verir. Hökumət də 300 manatı verəndə, burada işçi itirir. Bu baxımdan da pandemiya dövründə dövlətin iqtisadi sektora dəstəyi bizdə geniş olmadı. Eyni zamanda bunu şərtləndirən amillərdən biri də bizim hüquqi şəxslərin şəffaf və hesabatlı işləyib korporativ idarəetmə sistemi qurmamasıyla bağlı idi. Ona görə də xeyli hüquqi şəxs yardımdan kənarda qaldı.\nHüquqi şəxslərin də özünün təmsil olunduğu müxtəlif sahələr var. İş rejiminə uyğun olaraq dəstək formalaşır. Bilirsiniz ki, pandemiya dövründə neft sektoru işlədi. Bu sahədə heç bir problem olmadı. Ancaq ictimai iaşədən tutmuş otellərə qədər xidmət sektoru işləmədi. Özəl təhsil müəssisəsi olan bağçalar da işləmədi. Dövlətin balansında olan bağçalarda problem yoxdur, işçilər maaşını alırlar.\nBəs özəl bağça və digər müəssisələrdə bu məsələ necə tənzimlənsin?\nOna görə də dövlət hüquqi şəxslərə münasibətdə də differensial yardım paketi təklif etməliydi. Hamıya standart təkliflərin edilməsi düzgün deyildi. Özəl təhsil müəssisələrinə fərqli bir yanaşma tətbiq edilməliydi. Yəni hökumətin verdiyi qərar nəticəsində biznesə zərər dəyirsə, mütləq kompensasiya edilməlidir. Devalvasiya zamanı da analoji vəziyyət oldu. Təbii fəlakət baş verməyib ki, hökumət desin ki, bu mənlik deyil. Anlayırıq ki, hökumət məcbur olub bu addımı atıb. Məsələn, İsveçdə, Belarusiyada bu tətbiq edilmədi. Onlarda tətbiq edilməməsini dəstəkləmək baxımından bunu demirəm. Həmin ölkələrdə problemlər getdikcə artır.\nÖzəl təhsil müəssisəsinə yanaşmada hökumət deyə bilər ki, mən işçinin maaşını verirəm. Bu baxımdan haqlıdır. İndi gəlin görək həmin bağçada işləyən rəsmi işləyirmi? Rəsmi işləyirlərsə, nə qədər rəsmi maaş alırlar? Burada hökuməti qınayanda sahibkarı da qınamaq lazımdır ki, o şəffaf işləsin. Şəffaf işləməmənin də səbəbi gəlib hökumətə çıxır. Hökumət vaxtında vergi sistemini düzgün qurmadığından sahibkar da məcbur olub qara mühasibatlılığa gedirdi. Hər bir halda qarşıdakı dövrlərdə hüquqi şəxslərin əsas vəzifələrdən biri də məhz şəffaflıq və hesabatlılıq sistemi qurmaq olmalıdır. Bunu qurmaq lazımdır ki, gələcəkdə bu kimi hallar olanda artıq sahibkarlar çox da zərər çəkməsin”.\nTarix: 2020/05/26 14:16


Uşaq oyun mərkəzi Kadırovun qeyri-adi istəyini yerinə yetirdi – FOTO/VİDEO - en son xeberler 2021, xeberler bu gun 2021\nÇeçenistanda respublika başçısı Ramzan Kadırovun söylədiklərindən sonra Kurçaloydakı uşaq oyun mərkəzinin dizaynı dəyişdirilib\nBu barədə "RİA Novosti" xəbər yayıb.\nQeyd edək ki, uşaq əyləncə mərkəzində divarlara Amerika komikslərindən "Marvel" qəhrəmanlarının – "Kapitan Amerika", "Tor", "Dəmir Adam"ın şəkilləri çəkilmişdi. Ramzan Kadırov isə bunların Çeçenistanın milli qəhrəmanları ilə əvəzlənməsini istəmişdi.\nHazırda müəssisənin divarlarında Çeçenistanın ilk prezidenti Əhməd-Hacı Kadırovun, həmçinin Baysanqur Benoyevski, Beybulat Taymiyev və şeyx Mənsur kimi 18-19-cu əsr Qafqaz müharibəsi qəhrəmanlarının təsvirləri əks olunub.\nMaraqlı Baxılıb: 122 Tarix: 21 noyabr 2020\nMaska rejiminə yaradıcı yanaşma - VİDEO\nMaska rejiminə yaradıcı yanaşma - VİDEO. Braziliyalı rəssam maska rejiminə yaradıcı yanaşması ilə böyük maraq qazanıb. Belə ki, o, fərdi qoruyucu vasitənin üstünə müştərinin şəklini çəkir. Bu barədə kadrları "Lent\nƏli eskalatorda qalan rusiyalı uşağı xilas etmək üçün hamı səfərbər oldu - VİDEO\nƏli eskalatorda qalan rusiyalı uşağı xilas etmək üçün hamı səfərbər oldu - VİDEO. Rusiyada ticarət mərkəzində dəhşətli hadisə baş verib. Belə ki, uşağın əli eskalatorun arasında qalıb. Bu barədə kadrları "ÇP Soçi"\nMoskvada maşın baryeri aşaraq çaya düşdü – ANBAAN VİDEO\nMoskvada maşın baryeri aşaraq çaya düşdü – ANBAAN VİDEO. Rusiya paytaxtında avtomobil baryeri qıraraq Moskva çayına düşüb. "LifeShot" "Telegram" kanalı bununla bağlı kadrları yayımlayıb. Videoda avtomobili\nAldığı ayaqqabı şoka saldı: İçindən qeyri-adi məktub çıxdı - FOTO\nAldığı ayaqqabı şoka saldı: İçindən qeyri-adi məktub çıxdı - FOTO. Rusiya vətəndaşı olan Arslan adlı gənc internet mağazadan sifariş etdiyi "The North Face" firmasının ayaqqabılarını alanda gözlənilməz sürprizl\nTəyyarə eniş zamanı ayılara çırpıldı - FOTO\nTəyyarə eniş zamanı ayılara çırpıldı - FOTO. "Alaska Airlines"a məxsus təyyarə eniş edərkən ayını vurub. Heyvan ölüb, təyyarəyə isə zərər dəyib. Bu barədə "Anchorage Daily News" xəbər yayıb. Hadisə Alyaskanı\nazerbaycan xeberleri son xeberler yeni xeberler valyuta məzənnələri cəbhədən son dəqiqə hava proqnozu beynelxalq bank mezenne


Qırx min yaşı olan insan dişləri tapıldı - Elmdə bənzərsiz yenilik\n06/11/2019 [10:28] - Araşdırma - ( 3281 dəfə baxılıb)\nModerator.az İsrail mətbuatına istinadən xəbər verir ki, Təl-Əviv Universitetinin Paleontoloqları qazıntılar zamanı 40 000 yaşı olan insan dişləri tapıblar və iddia edirlər ki, tapılan qədim dişlər müasir insanlarla neandertallar arasındakı əlaqəni göstərir.\nİsraildə kəşf edilmiş, 40 min il əvvəl yaşamış qədim əcdadlarımızın insan dişləri Neandertalları müasir insanların əcdadları ilə bağlayan sirli Aurignak mədəniyyətinə aiddir.\n"The Times Of Israel" qəzetinin yazdığına görə, Tel- Əviv Universiteti Diş Həkimliyi Məktəbinin doktoru Raçel Sarigın dediyinə görə, tapıntı Aurignak xalqının köçdüyü istiqamət barədə uzun müzakirələrə son qoya bilər. Ən azı 40 min il yaşı olan dişlər, avropalıların Orta Şərqə mədəniyyətlərini gətirdiklərinə sübutudur.\nTədqiqatçılar adətən insanın Afrikadan müasir İspaniyanın ərazisindən keçərək və daha sonra Avropaya köç etdiklərinə inanmağa alışıblar. Ancaq Qərbi Qalileyadakı Manot şəhərində əhəng daşı mağaralarından birində tapılmış qədim dişlərin tədqiqatı müasir insanların və neandertalların kəsişməsinin baş verdiyi müəyyən bir dövrün mövcudluğunu göstərir\n“Bu, insan təkamülünün araşdırılmasında çox vacib məqamdır. Bu humanoidlərin bir qarışığını göstərir. Raçel Sarig izah edir: "Bu, həqiqətən, bizə Neandertalların necə yoxa çıxdığı və müasir insanların necə göründüyü haqqında bir fikir verə bilər".\nTədqiqatçının fikrincə, tapılan dişlər bu dövrdən burada qorunan yeganə qalıqdır. Tədqiqat qədim insanların Avropadan Yaxın Şərqə köçü barədə dəqiq məlumat verə bilməz, lakin bunun çox böyük ehtimalı var.


Aygun Bayramova yeni disk buraxıb\nCəmiyyət 3 İyul 2007 17:50 (UTC+04:00)\nAzərbaycan, Bakı, 3 iyul/müx.TrendLife Fəridə Məhərrəmqızı/ Opera və Balet Teatrının solisti, xalq artisti Aygün Bayramova çoxdandır üzərində işlədiyi diski, nəhayət, tamamlayıb. Artıq satışa çıxarılan yeni albom xalq mahnıları, təsniflər və muğamlardan ibarətdir.\nA.Bayramovanın TrendLife-a verdiyi məlumata görə, diskin üzərində uzun müddət işləməsinə və onun belə gec hazır olmasına səbəb ATV-də yayımlanan "Xalq ulduzu" müsabiqəsinin münsiflər heyətində iştirak etməsilə bağlıdır. Müğəniin yeni diskinə bir sıra unudulmuş mahnılar da daxil edilib.\nA.Bayramovanın sözlərinə görə, "Xalq ulduzu" müsabiqəsi başa çatandan sonra Azərbaycanda və ölkə xaricində bir neçə konsert proqramı ilə çıxış edəcək. Həmin proqramların repertuarında ancaq xalq mahnıları və muğamlar yer alacaq.


Nazarbayev nazirlərə xarici kostyum geyinməyi qadağan etdi » Qlobal.Az\nÖlkə başçısının fikrincə, yerli istehsal olan geyimlərə heç kim fikir vermir, eyni zamanda hər şey xaricdən gətirilir.\nVirtualaz.org "nur.kz” portalına istinadən xəbər verir ki, Astanada Qazaxıstan hökumətinin geniş iclasında çıxış edən N.Nazarbayev bununla bağlı deyib: "Bizdə hər şey xaricdən gətirilir. Dəblə geyinən kişi və qadınların olduğunu başa düşürük, onlara ancaq "Şanel-manel” ver və s. Bəs sadə xalq? Gənclər ilinin açılışında mənə əla kostyumlar və ayaqqabılar göstərdilər. Sadəcə, diqqət yetirmirik. Niyə inkişaf etdirməyək? Yerbol (Yerbolat Dosayev – milli iqtisadiyyat naziri), sən bununla ümumiyyətlə məşğul olmursan”.\nPrezident həmçinin Qazaxıstanda istehsal edilən malların təşviq edilməli olduğunu vurğulayıb: "Burada oturanlar, biz hamımız yerli kostyumlara keçməliyik. Bunda qorxulu heç nə yoxdur. Dünyada sadə geyim mövcuddur, xüsusilə dövlət qulluqçuları üçün – bütün insanlar üçün. Və biz yerli yüngül sənayeni qaldıracağıq... Ora-bura gedirik, bazarlarda axtarırıq. Amma daxili bazardan istifadə etmirik”, - prezident bildirib.


Kanada Latviyada NATO çərçivəsində missiyasını gücləndirir - XALQQAZETI.COM\nKanada Latviyada NATO çərçivəsində missiyasını gücləndirir\nLatviyanın Baş naziri Krisjanis Karins Kanadaya səfər edərək burada bir sıra mühüm müzakirlər aparıb. Dünən Latviya hökuməntinin başçısı paytaxt Ottavada Kanadanın Baş naziri Castin Trüdo ilə görüşüb. Görüşdən sonra liderlər mətbuat konfransı keçiriblər. Məlumatı “Euronews” agentliyi yayıb.\nKanadanın Baş naziri Castin Trüdo tədbirdə qeyd edib ki, Kanada Latviyada NATO qrupunu gücləndirmək üçün bu ölkəyə general və altı qərargah zabiti göndərir. Baş nazirin sözlərinə görə, yüksək rütbəli kanadalı hərbçilər Baltikyanı regionda hərbçilərin hərəkətlərinin planlaşdırılması və əlaqələndirilməsinə cəlb olunacaqlar. Castin Trüdo qeyd edib ki, Latviya tərəfi bu barədə Ottavaya müraciət edib.\nKanadanın Baş naziri əlavə edib ki, hazırda Latviyada 695 kanadalı hərbçi var. NATO-nun 2016-cı ilin iyulunda Varşavada keçirilən sammitində Baltikyanı ölkələr və Polşada dörd çoxmillətli batalyonun yerləşdirilməsi barədə qərar qəbul edilib. Latviya batalyonuna o zamandan Kanada rəhbərlik edir.\nXatırladaq ki, bu il fevralın 24-də Rusiyanın Ukraynaya hücumundan sonra NATO rəhbərliyi özünün şərq cinahını, Avropanın şərqində yerləşən Polşa və Rumıniyada, eləcə də Pribaltika dövlətlərində hərbi missiyasını gücləndirməyə çalışır. Alyansın şərqə doğru genişlənmə siyasəti rəsmi Moskva tərəfindən kəskin etirazla qarşılanır.\nSon günlər bir çox Qərb dövlətləri, eləcə də Yaponiya Rusiya ilə yüksək texnologiyalar sahəsində əməkdaşlığı məhdudlaşdırıblar. Bu arada məlum olub ki, Yaponiya hökuməti bu il mayın 20-dən Rusiyaya yüksək texnologiyalı məhsul satışını qadağan edib.\nMüvafiq qərar Yaponiya hökumətinin saytında dərc olunub. Qərara görə, Rusiyaya kvant kompüterləri, 3D printerlər, elektron mikroskop və sair avadanlıqlar satmaq qadağan olunur. Qadağa Ukraynadakı vəziyyətlə izah edilir.\n13 May 2022 22:55 - XARİCİ XƏBƏRLƏR